text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Yobo 8:1-22
8 Kutani Bilidadi lowa Muxuha+ a hlamula a ku:2 “Xana u ta vula swilo leswi ku fikela rini,+Loko marito ya nomu wa wena ma ri mheho ya matimba ntsena?+3 Xana Xikwembu hi xoxe xi ta soholota vuavanyisi,+Kumbe Lowa Matimba Hinkwawo u ta soholota ku lulama?+4 Loko vana va wena va n’wi dyoherile,Lerova a va tshika va nghena evokweni ra lava va va pfukelaka,5 Loko wena hi wexe u lava Xikwembu,+Naswona u kombela tintswalo eka Lowa Matimba Hinkwawo,6 Loko u tengile naswona u lulamile,+Sweswi a xi ta va xi ku xalamukerileKunene a xi ta va xi vuyisele vutshamo bya wena lebyi lulameke.7 Nakambe, masungulo ya wena ma nga ha va ma ve nchumu lowutsongo,Kambe endzhaku makumu ya wena ma ta kula swinene ngopfu.+8 Kunene, ndzi kombela u vutisa xitukulwana lexo sungula,+Naswona u kongomisa nyingiso wa wena eka swilo leswi lavisisiweke hi vatata wa vona.+9 Phela hina hi va tolo,+ a hi tivi nchumu,Hikuva masiku ya hina emisaveni i ndzhuti.+10 Xana vona hi voxe a va nge ku leteli, va ku byela,Naswona a va nge humesi marito ma huma embilwini ya vona?11 Xana ximila xa papirasi+ xi nga mila xi leha xi nga ri enhlangasini?Xana rihlanga ri nga kula ri nga ri na mati?12 Loko xa ha hluka, xi nga si khiwa,Xi ta oma ni byanyi byi nga si oma.+13 Ti tano tindlela ta vanhu hinkwavo lava rivalaka Xikwembu,+Ni ntshembo wa mugwinehi wu ta hela,+14 Lava ntshembo wa vona wu tsemiwaka,Lava ntshembo wa vona ku nga yindlu ya puma.+15 Yena u ta titshega hi yindlu yakwe, kambe a yi nge tshami yi yimile;U ta yi khoma, kambe a yi nge tshami nkarhi wo leha.16 Mafi ya swimilana ma n’wi talerile emahlweni ka dyambu,Naswona xirhabyana xakwe xi ya entangeni wakwe.+17 Timitsu takwe ti tsondzela nhulu ya maribye,U vona yindlu ya maribye.18 Loko munhu a n’wi mita endhawini yakwe,+Kunene yi ta tlhela yi n’wi landzula yi ku, ‘A ndzi ku vonanga.’+19 Waswivo! Ti hela hi ndlela yoleyo tindlela takwe;+Naswona van’wana va huma entshurini.20 Waswivo! Xikwembu hi xoxe a xi nge n’wi bakanyi la pfumalaka xisandzu,A xi nge ri khomi ni voko ra vaendli va leswo biha,21 Ku fikela loko xi tata nomu wa wena hi ku hleka,Xi tlhela xi wu tata ni hi ntsako.22 Lava va ku vengaka va ta ambala tingana,+Ni ntsonga wa lavo homboloka a wu nge he vi kona.”


c: text/html

text:
LESWI NGA PFUNAKA NDYANGU | VUKATI
Ndlela Yo Herisa “Mukhuva Wo Tsuvelana”
NTLHONTLHO
Swi ta njhani leswaku vanhu vambirhi lava hlambanyeke leswaku va ta rhandzana, va tshika ku vulavurisana ku ringana tiawara to tala kumbe masiku yo hlayanyana? Va nga ha tibyela va ku ‘swa antswa hikuva hi tshike ku lwa.’ Hambiswiritano, mholovo a yi lulamisiwanga naswona havumbirhi bya vona a va tsakanga.
LESWI WU VANGAKA
Ku rihisela. Mimpatswa yin’wana yi tsuvelana hi xikongomelo xo rihisela. Hi xikombiso, a hi nge nuna u kunguhata ku endla swo karhi hi mahelo-vhiki kambe a nga n’wi byelanga nsati wakwe. Loko nsati a tshubula mhaka leyi, wa hlundzuka kutani a byela nuna wakwe leswaku a nga anakanyeli. Kutani nuna u byela nsati wakwe leswaku u hlundzikisiwa hi swilo leswi nga vuliki nchumu. Hi loko nsati a tsuva a suka emahlweni ka nuna wakwe. Entiyisweni, u ri, “U ndzi twise ku vava, na mina ndzi lava ku ku twisa ku vava.”
Ku sindzisa. Van’wana va tsuva hi xikongomelo xo lava ku kuma swilo leswi va swi lavaka. Hi xikombsio, a hi nge nuna ni nsati va kunguhata ku teka riendzo, kutani nsati u lava leswaku va famba ni vatswari vakwe. Nuna wa ala, ivi a byela nsati wakwe a ku: “U tekiwe hi mina ku nga ri hi vatswari va wena.” Endzhaku ka sweswo u tsuvela nsati a tlhela a n’wi papalata ku fikela laha nsati a pfumelelanaka na yena.
Minkarhi yin’wana loku u titwa leswaku u ya u hlundzuka ngopfu loko mi ri karhi mi holova, a swi bihanga ku miyela ku kondza u kala u vohla. Ku tsuva ko tano ku nga pfuna swinene. Bibele yi vula leswaku ku ni “nkarhi wa ku miyela.” (Eklesiasta 3:7) Kambe loko ku tsuva ku tirhisiwa hi xikongomelo xo rihisela kumbe xo sindzisa, a swi pfurheteli timholovo ntsena kambe swi tlhela swi endla leswaku mpatswa wu nga ha xiximani. U nga tisirhelela njhani eka mukhuva lowu?
LESWI U NGA SWI ENDLAKA
Goza ro sungula u fanele u tiva leswaku ku tsuva i yini, kambe ku swi tiva ntsena a swi nge tlhantlhi swiphiqo swa wena hi ku helela. I ntiyiso leswaku ku tsuva ku nga ha va ndlela yin’wana yo rihisela kumbe yo endla leswaku munghana wa wena wa vukati a pfumelelana na wena eka leswi u swi lavaka. Xana hi yona hakunene ndlela leyi u lavaka ku khoma munhu loyi u hlambanyeke leswaku wa n’wi rhandza? Ku ni tindlela to antswa to tlhantlha timholovo.
Vana la twisisaka. Bibele yi vula leswaku rirhandzu “a ri hlundzuki.” (1 Vakorinto 13:4, 5) Kutani, tikhome loko munghana wa wena wa vukati a ku byela timhaka a hlundzukile, to tanihi loko a ku: “A wu si tshama u ndzi yingisela” kumbe “Minkarhi hinkwayo u tshama u letile.” Ematshan’weni yo hlundzuka, twisisa leswaku ha yini a vulavula hi ndlela yoleyo. Hi xikombiso, swi nga ha endleka leswaku loko a ku, “A wu si tshama u ndzi yingisela” a a lava ku vula leswaku “Ndzi vona onge mavonelo ya mina a wu ma teki ma ri ya nkoka.”—Nawu wa Bibele: Swivuriso 14:29.
Teka munghana wa wena wa vukati tanihi munhu loyi mi tlangelaka xipano xin’we
Vulavulela ehansi. Timholovo ti nyanya ku biha loko ti hambeta ti ya emahlweni. Hambiswiritano, u nga swi kota ku sivela timholovo leswaku ti nga nyanyi ku biha. Njhani? Buku leyi nge Fighting for Your Marriage yi ri: “Ku vulavulela ehansi ni ku ma tekela enhlokweni mavonelo ya munghana wa wena wa vukati i switirhisiwa swa nkoka swinene leswi u nga swi tirhisaka leswaku u vohlisa vukarhi kumbe ku heta timholovo. Hakanyingi, sweswo swa pfuna swinene.”—Nawu wa Bibele: Swivuriso 26:20.
Ehleketelela “n’wina” ku nga ri “wena” ntsena. Bibele yi ri: “Un’wana ni un’wana a a hambete a lava leswaku ku pfuneka un’wana, hayi yena n’wini.” (1 Vakorinto 10:24) Loko u teka munghana wa wena wa vukati tanihi munhu loyi mi tlangelaka xipano xin’we, a wu nge khunguvanyeki hi ku hatlisa, a wu nge n’wi holovisi naswona a wu nge n’wi tsuveli.—Nawu wa Bibele: Eklesiasta 7:9.
Ku tsuvela munghana wa vukati a ku pfumelelani na swona leswi Bibele yi swi dyondzisaka loko yi ku: “Un’wana ni un’wana wa n’wina a a rhandze nsati wakwe hilaha a tirhandzaka hakona; hi hala tlhelo, wansati u fanele ku va ni xichavo xo enta eka nuna wakwe.” (Vaefesa 5:33) Ha yini u nga endli ntwanano ni munghana wa wena wa vukati wa leswaku a mi fanelanga mi tsuvelana evukatini bya n’wina?
DYONDZA SWO TALA
XALAMUKA!
Ndlela Yo Papalata Mavulavulelo Lama Tlhavaka
I yini leswi mi nga swi endlaka loko mi pfumelele marito lama tlhavaka ma hlakata vukati bya n’wina?
U NGA VA NI NDYANGU LOWU TSAKEKE
Titshege Hi Xikwembu Leswaku U Va Ni Vukati Lebyi Tsakisaka
Ku tirhisa swivutiso swimbirhi swo olova swi nga ku pfuna leswaku u antswisa vukati bya wena.

robotstxt: allowed

filter: keep


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
1 Tihosi 4:1-34
4 Hosi Solomoni a hambeta a fuma tiko hinkwaro ra Israyele.+2 Leti a ku ri tihosana+ leti a a ri na tona: Azariya n’wana wa Sadoki+ lowa muprista;3 Elihorefe na Ahiya vana va Xixa, vamatsalana;+ Yehoxafati+ n’wana wa Ahiludi lowa mutsari wa timhaka;4 Benaya+ n’wana wa Yoyada a a ri mulawuri wa vuthu,+ Sadoki na Abiyatara+ a va ri vaprista;5 Azariya n’wana wa Natani+ a a lawula vayimeri, Zabudu n’wana wa Natani a a ri muprista, a ri nakulobye+ wa hosi;6 Ahixara a a lawula vandyangu, Adoniramu+ n’wana wa Abida a a lawula lava va endlaka ntirho wo sindzisiwa.+7 Solomoni a a ri ni vayimeri va 12 etikweni hinkwaro ra Israyele, a va phamela hosi ni vandyangu wa yona. A swi ri emavokweni ya un’wana ni un’wana leswaku a phamela swakudya n’hweti yin’we hi lembe.+8 Mavito ya vona hi lawa: N’wana wa Huru endhawini ya tintshava ya Efrayimi;+9 n’wana wa Dekera eMakazi na Xalabimi+ na Beta-xemexe+ na Eloni-beta-hanana;10 n’wana wa Hesede eAruboti (a a ri na Sokho ni tiko hinkwaro ra Hefere);+11 n’wana wa Abinadaba, xitsunga hinkwaxo xa ntshava ya Dori+ (Tafata, n’wana wa Solomoni a va nsati wakwe);12 Bana n’wana wa Ahiludi eTanaka+ na Megido+ na Beta-xeyani hinkwaro,+ leri nga etlhelo ka Saretana+ ehansi ka Yizriyele,+ ku suka eBeta-xeyani ku ya eAvele-mehola,+ ku ya exifundzheni xa Yokimiyama;+13 n’wana wa Gebere eRhamoti-giliyadi+ (a a ri ni swimitana swa mintsonga swa Yayiri+ n’wana wa Manase, leswi nga eGiliyadi;+ a a ri ni xifundzha xa Arigobi,+ lexi nga eBaxani:+ miti leyikulu ya 60 leyi nga ni rirhangu ni swigogo swa koporo);14 Ahinadaba n’wana wa Ido eMahanayimi;+15 Ahimazi eNeftali+ (na yena u teke Basemata n’wana wa Solomoni a va nsati wakwe);+16 Bana n’wana wa Huxayi eAxere+ ni le Beyaloto;17 Yehoxafati n’wana wa Paruwa eIsakara;+18 Ximeyi+ n’wana wa Ela eBenjamini;+19 Gebere n’wana wa Uri etikweni ra Giliyadi,+ tiko ra Sihoni+ hosi ya Vaamori+ na Ogo+ hosi ya Baxani,+ kwalaho a ku ri ni muyimeri un’we wa vayimeri lavan’wana hinkwavo lava a va ri etikweni.20 Yuda na Israyele a va tele, a va tele ku fana ni swiribyana swa sava leswi swi nga elwandle,+ va dya, va nwa naswona va tsaka.+21 Loko ku ri Solomoni, a va mufumi wa mimfumo hinkwayo ku suka eNambyeni+ ku ya etikweni ra Vafilisita ni ku ya endzilakaneni wa Egipta. A va tisa tinyiko, va tirhela Solomoni masiku hinkwawo ya vutomi bya vona.+22 Swakudya swa Solomoni swa siku rin’wana ni rin’wana a ku ri mpimo wa tikoro ta 30+ ta mapa lama silekeke kahle ni mpimo wa tikoro ta 60, ta mapa,23 tihomu ta khume to nona ni tihomu ta 20 ta le madyelweni ni tinyimpfu ta 100, ku nga hlayiwi timbavala ni timhala ni tinhlangu+ na vamahleveni+ lava nonisiweke.24 Hikuva hinkwaswo leswi nga eka tlhelo leri ra Nambu+ a swi ri ehansi ka yena, ku suka eTifisa ku ya eGaza,+ hambi ku ri tihosi hinkwato ta tlhelo leri ra Nambu;+ u ve ni ku rhula+ exifundzheni xin’wana ni xin’wana lexi nga xa yena, matlhelo hinkwawo.25 Kutani Yuda+ na Israyele va tshama va sirhelelekile,+ un’wana ni un’wana ehansi ka murhi wakwe wa vhinya ni le hansi ka nkuwa wakwe,+ ku suka eDani ku ya eBera-xeba,+ emasikwini hinkwawo ya Solomoni.26 Solomoni a va ni swivala swa 40 000 swa tihanci+ ta makalichi+ yakwe ni vagadi va tihanci va 12 000.27 Kutani vayimeri+ lava, a va nyika Hosi Solomoni swakudya swin’we ni un’wana ni un’wana la tshinelaka etafuleni ra Hosi Solomoni, un’wana ni un’wana hi n’hweti yakwe. A va siyanga nchumu lexi pfumalekaka.28 A va hambeta va tisa maxalana ni byanyi bya tihanci ni bya swipani swa tihanci+ endhawini yin’wana ni yin’wana leyi a yi kumeka, un’wana ni un’wana hi ku landza xileriso lexi a lerisiweke xona.+29 Xikwembu xi ya emahlweni xi nyika Solomoni vutlhari+ ni ku twisisa+ hi mpimo lowukulu ni mbilu leyi pfulekeke,+ ku fana ni sava leri nga eribuweni ra lwandle.+30 Vutlhari bya Solomoni a byi ri byikulu+ ku tlula vutlhari bya vanhu va le Vuxeni+ ni vutlhari hinkwabyo bya le Egipta.+31 A a tlharihe ku tlula munhu wihi ni wihi, ku tlula Ethani+ lowa ka Ezara na Hemani+ na Kalkolo+ na Dara vana va Maholi; ndhuma yakwe yi twakala ematikweni hinkwawo, matlhelo hinkwawo.+32 A a kota ku vulavula swivuriso leswi ringanaka 3 000,+ tinsimu+ takwe a ti ri 1 005.33 A a vulavula hi mirhi, ku suka eka mukedari lowu nga eLebanoni+ ku ya eka murhi wa hisopa+ lowu milaka ekhumbini; a a vulavula hi swiharhi+ ni hi swivumbiwa+ leswi hahaka ni hi swilo leswi famba-fambaka+ ni hi tinhlampfi.+34 A va hamba va fika va huma eka vanhu hinkwavo va ta twa vutlhari bya Solomoni,+ hambi ku ri eka tihosi hinkwato ta misava, leti a ti twe hi ta vutlhari byakwe.+


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Yobo 34:1-37
34 Elihu a ya emahlweni a hlamula a ku:2 “Yingisani marito ya mina, n’wina lavo tlhariha;Na n’wina mi tivaka, ndzi yingiseni.3 Hikuva ndleve yi ringa marito,+Hilaha malaka ma nantswaka hakona loko ku dyiwa.+4 A hi tihlawuleleni vuavanyisi;Hina vini hi tiva leswinene.5 Hikuva Yobo u te, ‘Kunene ndzi lulamile,+Kambe Xikwembu xi soholote vuavanyisi bya mina.+6 Xana ndzi hembela vuavanyisi bya mina?Mbanga ya mina a yi tshunguleki hambileswi ndzi nga wu tlulangiki nawu.’+7 Xana i mani wanuna la tiyeke emirini la fanaka na Yobo,+La nwaka ku hlekula ku fana niloko a nwa mati?+8 Kunene u le ndleleni yo endla vunakulobye ni vanhu lava hanyaka hi swo bihaNi ku famba ni vanhu vo homboloka.+9 Hikuva u te, ‘Munhu la tiyeke emirini a nga vuyeriwi+Hi ku tsakela Xikwembu.’10 Hikwalaho, n’wina vanhu va mbilu leyi nga ni ku twisisa,+ ndzi yingiseni.A swi ve ekule swinene ni Xikwembu xa ntiyiso leswaku xi endla hilaha ku hombolokeke,+Ni Lowa Matimba Hinkwawo ku endla hilaha ku nga lulamangiki!+11 Hikuva xi ta hakela+ munhu wa la misaveni hi ku ya hilaha a endlaka hakona,Naswona xi ta khoma munhu hi ku ya hi ndlela yakwe.12 Ina, entiyisweni Xikwembu a xi endli hilaha ku hombolokeke,+Ni Lowa Matimba Hinkwawo a nga byi soholoti vuavanyisi.+13 I mani la n’wi nyikeke misava,I mani la n’wi nyikeke tiko ro nona, hinkwaro ka rona?14 Loko a veka mbilu yakwe eka munhu wo karhi,Loko moya wa yoloye ni ku hefemula a swi hlengeleta eka yena,+15 Nyama hinkwayo yi ta timeka swin’we,Naswona munhu wa la misaveni u ta vuyela entshurini wunene.+16 Kutani loko u ri ni ku twisisa, yingisa leswi;Yingisa mpfumawulo wa marito ya mina.17 Xana la vengaka vululami a nga lawula kunene,+Niloko la nga ni matimba a lulamile, xana u nga n’wi vula la hombolokeke?+18 Xana munhu a nga byela hosi a ku, ‘A wu pfuni nchumu’?Eka lowa xiyimo xa le henhla a ku, ‘U hombolokile’?+19 U kona La nga kombisangiki xihlawuhlawu eka tihosanaNaswona a nga n’wi khathalelanga wa xiyimo xa le henhla ku tlula xisiwana,+Hikuva hinkwavo ka vona i ntirho wa mavoko yakwe.+20 Va fa hi nkarhinyana,+ hambi ku ri exikarhi ka vusiku;+Vanhu va tsekatseka kutani va hundza,Lava matimba a va susiwi hi voko ra munhu.+21 Hikuva mahlo yakwe ma le henhla ka tindlela ta munhu,+Naswona u vona mikondzo yakwe hinkwayo.22 Munyama ni ndzhuti lowukulu a swi konaLeswaku lava va hanyaka hi swo biha va tumbela kona.+23 Hikuva a nga vekeli munhu nkarhiWa ku va Xikwembu xi n’wi avanyisa.24 U tshova lava matimba+ handle ko va kambisisa,Naswona u veka van’wana ematshan’weni ya vona.+25 Hikwalaho u tiva mintirho ya vona,+Naswona wa va hlula nivusiku, kutani va pfotloseka.+26 U va makala ku fana ni lavo homboloka,Endhawini ya vahlaleri;+27 Hikwalaho ka leswi va hambukeke eku n’wi landzeleni,+Naswona a va yi xiyisisanga ni yin’we ya tindlela ta yena,+28 Leswaku va tisa xirilo xa xisiwana eka yena;Kutani u yingisa xirilo xa lava xanisekaka.+29 Loko yena a miyela, kutani i mani la nga gwevaka?Loko a tumbeta xikandza xakwe,+ i mani la nga n’wi vonaka,Ku nga khathariseki leswaku i tiko+ kumbe i munhu, xana swa fana?30 Leswaku munhu la nga mugwinehi a nga fumi,+Kumbe ku va ni mintlhamu+ evanhwini.31 Xana u kona entiyisweni la nga byelaka Xikwembu a ku,‘Ndzi swi byarhile, hambileswi ndzi nga endliki hi vuhunguki;+32 Hambileswi ndzi nga voniki nchumu, ndzi letele;Loko ndzi endle nchumu lowu nga lulamangiki,A ndzi nge he wu endli nakambe’?+33 Xana xi nga endla leswinene eka wona hi ku ya hi wena, hikuva u ala ku avanyisiwa,Hikuva hi wena u hlawulaka, a hi mina?Ni leswi u swi tivaka kahle, swi vule.234 Vanhu va mbilu leyi nga ni ku twisisa+ va ta ku eka mina—Hambi ku ri munhu wo tlhariha la tiyeke emirini la ndzi yingisaka,35 ‘Yobo u vulavula a nga ri na vutivi,+Naswona marito yakwe ma kombisa leswaku a nga na ku twisisa.’36 Tatana, pfumelela Yobo a ringiwa a kondza a nga ha swi kotiHikwalaho ka ndlela leyi a hlamulaka vanhu vo biha ha yona.+37 Hikuva u dyoha a tlhela a tlula nawu;+U phokotela mavoko exikarhi ka hina kutani a engetela marito yakwe yo sandza Xikwembu xa ntiyiso!”+


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Tinhlayo 18:1-32
18 Yehovha a ya emahlweni a byela Aroni a ku: “Wena ni vana va wena ni yindlu ya tata wa wena mi ta hlamula hikwalaho ka xihoxo lexi mi hoxelaka vukwetsimelo+ ha xona, naswona wena ni vana va wena mi ta hlamula hikwalaho ka xihoxo lexi mi hoxelaka vuprista+ bya n’wina ha xona.2 Tshineta nakambe vamakwenu va nyimba ya Levhi, va xivongo xa tata wa wena leswaku va ta hlanganyela na wena va ku tirhela,+ wena ni vana va wena emahlweni ka ntsonga wa Vumbhoni.+3 Va fanele va endla ntirho wa vo-na eka wena ni ntirho wa vona wa ntsonga+ hinkwawo. Ntsena va nga tshineli ekusuhi ni swingolongondzwana swa ndhawu yo kwetsima ni le alitarini, leswaku va nga fi,+ vona na n’wina.4 Va fanele va hlanganisiwa na wena naswona va fanele va endla ntirho wa vona wa ntsonga wa nhlangano malunghana ni vutirheli hinkwabyo bya ntsonga, ku nga tshuki ku va ni munhu la nga mufambi, la tshinelaka eka n’wina.+5 Na n’wina mi fanele mi endla ntirho wa n’wina wa ndhawu yo kwetsima+ ni ntirho wa n’wina wa alitari,+ leswaku ku nga tshuki ku va ni ku hlundzuka+ kun’wana loku welaka vana va Israyele.6 Kutani waswivo, mina ndzi teke vamakwenu, Valevhi exikarhi ka vana va Israyele+ va va nyiko eka n’wina,+ va va lava nyikiweke Yehovha leswaku va endla vutirheli bya ntsonga wa nhlangano.+7 Wena ni vana va wena lava u nga na vona mi ta hlayisa vuprista bya n’wina malunghana ni mhaka yin’wana ni yin’wana ya alitari ni malunghana ni leswi nga endzeni ka nguvu leyi sirhelelaka;+ n’wina mi ta tirhela.+ Ndzi ta mi nyika vuprista bya n’wina byi va vutirheli lebyi nga nyiko, munhu la nga mufambi, la tshinelaka u ta dlayiwa.”+8 Yehovha a ya emahlweni a byela Aroni a ku: “Loko ku ri mina, waswivo, ndzi ku nyike leswaku u hlayisa minyikelo leyi nyikeriweke eka mina.+ Swilo hinkwaswo swo kwetsima swa vana va Israyele ndzi swi nyike wena ni vana va wena swi va xiphemu, swi va xiavelo xa hilaha ku nga riki na makumu.+9 Leswi swi fanele swi va swa wena eka swilo swo kwetsima ngopfu, egandzelweni leri endliweke hi ndzilo, gandzelo hinkwaro ra vona swin’we ni gandzelo hinkwaro ra vona ra mavele+ ni gandzelo ra vona ra xidyoho+ ni gandzelo hinkwaro ra vona ra nandzu,+ leswi va nga ta swi tlherisela eka mina. I nchumu wo kwetsima ngopfu eka wena ni vana va wena.10 U ta swi dyela endhawini yo kwetsima ngopfu.+ Vaxinuna hinkwavo va ta swi dya.+ Swi ta va nchumu wo kwetsima eka wena.+11 Kutani leswi i swa wena: munyikelo+ wa nyiko ya vona swin’we ni magandzelo hinkwawo lama ndziwitiwaka+ ya vana va Israyele. Ndzi ma nyike wena ni vana va wena va majaha ni va vanhwanyana lava va nga na wena,+ swi va xiavelo xa hilaha ku nga riki na makumu. Munhu un’wana ni un’wana la tengeke endlwini ya wena a nga swi dya.+12 “Leswinene hinkwaswo swa mafurha ni leswinene hinkwaswo swa vhinyo leyintshwa, swirhangana+ swa swona, leswi va nga ta swi nyika Yehovha ndzi ku nyike swona.+13 Mihandzu leyi wupfaka ku sungula ya hinkwaswo leswi nga etikweni, leyi va nga ta yi tisa eka Yehovha, yi ta va ya wena.+ Munhu un’wana ni un’wana la tengeke endlwini ya wena a nga yi dya.14 “Xilo xin’wana ni xin’wana lexi nyikeriweke eIsrayele xi ta va xa wena.+15 “Swilo hinkwaswo leswi pfulaka mbeleko+ swa muxaka wun’wana ni wun’wana wa nyama, leswi va nga ta swi nyikela eka Yehovha, eka munhu ni xiharhi, swi ta va swa wena. Kambe u fanele u kutsula mativula ya vanhu;+ ni mativula ya xiharhi lexi nga tengangiki u fanele u ma kutsula.+16 U ta xi kutsula hi hakelo ya nkutsulo wa xona ku sukela eka n’hweti yin’we hi vukhale ku ya ehenhla, hi xuma lexi pimanyetiweke, tixikele ta silivhere ta ntlhanu hi xikele ya ndhawu yo kwetsima.+ I tigera+ ta 20.17 Ntsena u nga tshuki u kutsula+ nkunzi ya mativula ni xinyimpfana xa xinuna xa mativula kumbe mbuti ya mativula. Swa kwetsima. U ta xuva ngati+ ya swona ealitarini, ni mafurha ya swona u ta ma mbulukisa ma va gandzelo leri endliweke hi ndzilo ri va nun’hwelo lowu phyuphyisaka eka Yehovha.+18 Nyama ya swona yi ta va ya wena. Ku fana ni xifuva xa gandzelo leri ndziwitiwaka ni nenge wa xinene, swi ta va swa wena.+19 Minyikelo+ hinkwayo yo kwetsima leyi vana va Israyele va nga ta yi nyikela eka Yehovha, ndzi yi nyike wena ni vana va wena va majaha ni va vanhwanyana lava va nga na wena, yi va xiavelo xa hilaha ku nga riki na makumu.+ I ntwanano wa munyu wa hilaha ku nga riki na makumu emahlweni ka Yehovha, eka wena ni vana va wena lava va nga na wena.”+20 Yehovha a ya emahlweni a byela Aroni a ku: “Etikweni ra vona a wu nge vi na ndzhaka, naswona a wu nge vi na xiavelo exikarhi ka vona.+ Mina ndzi xiavelo xa wena ni ndzhaka ya wena exikarhi ka vana va Israyele.+21 “Kutani eka vana va Levhi, waswivo, ndzi va nyike xiphemu xin’wana ni xin’wana xa vukhume+ eIsrayele xi va ndzhaka leyi hakelaka vutirheli lebyi va hambetaka va byi endla, vutirheli bya ntsonga wa nhlangano.22 Vana va Israyele va nga ha tlheli va tshinela entsongeni wa nhlangano va tivangela xidyoho kutani va fa.+23 Valevhi va fanele va ya emahlweni ni vutirheli bya ntsonga wa nhlangano, hi vona va faneleke va hlamula hikwalaho ka xihoxo xa vona.+ I nawu wa hilaha ku nga riki na makumu eswitukulwaneni swa n’wina leswaku exikarhi ka vana va Israyele va nga tshuki va va ni ndzhaka.+24 Hikuva xiphemu xa vukhume xa vana va Israyele lexi va nga ta xi nyikela eka Yehovha xi va munyikelo, ndzi xi nyike Valevhi leswaku xi va ndzhaka ya vona. Hi yona mhaka leyi ndzi va byeleke ndzi ku, ‘Va nga tshuki va va ni ndzhaka exikarhi ka vana va Israyele.’”+25 Kutani Yehovha a byela Muxe a ku:26 “U ta byela Valevhi u ku eka vona, ‘Eka vana va Israyele mi ta amukela xiphemu xa vukhume lexi ndzi mi nyikeke xona xi huma eka vona, xi va ndzhaka+ ya n’wina, kutani mi fanele mi nyikela eka xona xiphemu xa vukhume xa xiphemu xa vukhume,+ xi va munyikelo eka Yehovha.27 Kutani xi ta hlayiwa xi ri munyikelo wa n’wina, ku fana ni mavele ya le xivuyeni+ ni ku fana ni vhinya yo tala kumbe mafurha yo tala, leswi humaka exikamelweni.28 Hi ndlela leyi na n’wina mi ta nyikela munyikelo eka Yehovha wu huma eka swiphemu hinkwaswo swa n’wina swa vukhume leswi mi nga ta swi amukela swi huma eka vana va Israyele, kutani eka swona mi fanele mi nyikela munyikelo wa Yehovha eka Aroni lowa muprista.29 Mi ta nyikela munyikelo wa muxaka wun’wana ni wun’wana eka Yehovha wu huma eka tinyiko hinkwato leti mi nyikiwaka tona, wu va lowunene ku tlula hinkwawo,+ wu va nchumu wo kwetsima lowu humaka eka vona.’30 “U fanele u va byela u ku, ‘Loko mi nyikela lowunene ngopfu,+ kunene wu ta hlayiwa wu ri ntshovelo wa le xivuyeni naswona wu ri vhinyo yo tala kumbe mafurha yo tala eka Valevhi, leswi humaka exikamelweni.31 Mi ta swi dyela endhawini yin’wana ni yin’wana, n’wina ni va mindyangu ya n’wina, hikuva i hakelo ya n’wina leyi hakelaka vutirheli bya n’wina entsongeni wa nhlangano.+32 Kutani mi nga tivangeli xidyoho eka wona loko mi nyikela lowunene ngopfu, mi nga tshuki mi nyamisa swilo swo kwetsima swa vana va Israyele, leswaku mi nga fi.’”+


text:
Ndzawulo Yo Hlantswa Ya Bethele: Ku Sukela Eka Malapi Ya Le Khixini Ku Ya Eka Tithayi Ta Silika
Majaha ni vanhwana erhavini ra Timbhoni ta Yehovha le United States, va nyikela hi nkarhi ni matimba ya vona leswaku va hlantswa swilo leswi ringanaka tithani ta kwalomu ka 1 800 lembe ni lembe emiakweni leyi tirhisanaka ya le Brooklyn, Patterson ni le Wallkill eNew York. Mpimo wolowo wu ri woxe wa swiambalo wa hlamarisa swinene. Kambe leswi endlaka ntirho lowu wu hlawuleka i swilo swo hambana-hambana leswi vatirhi va swi hlantswaka.
Siku rin’wana ni rin’wana ra ntirho, lava tshamaka emiakweni ya Bethele ya le United States va yisa swiambalo leswi tlulaka 11 000 eka tindzawulo to hlantswa ta le Bethele—tihembe ta 2 300, maburuku ya 650 swin’we ni masokisi, swirhangiso ni swikipa. Nakambe va yisa swilo swin’wana swa 900 leswi lavaka ku basisiwa hi tikhemikhali (dry-clean).
Ku tlhela ku tisiwa swilo swin’wana swo tala swo katsa malakani, mathawula, minkumba, tiyunifomo ta vaphameri ni malapi yo basisa. Hinkwaswo leswi swi lava ku hlantswiwa, ku omisiwa ni ku tlhela swi rhumeriwa etindhawini ta swona. Swilo swo tanihi malapi yo basisa swi hlantswiwa swi tele kasi tithayi ta silika ni tihembe ta vaxisati swi hlantswiwa ha xin’we-xin’we.
Vatirhi va le ndzawulweni leyi va kamba xiambalo xin’wana ni xin’wana ku vona loko xi handzukile kumbe xi suke tikunupu. Loko ku ri ni leswi lavaka tikunupu, va ti rhungela hi muchini kumbe hi voko. Loko xiambalo xi lava ku rhungiwa kumbe ku lulamisiwa, la tivaka ku rhunga u endla tano.
Leswaku swiambalo swa magidi leswi hlantswiwaka swi nga lahleki, muchini wun’wana wu nameketa nomboro yo hlawuleka eka xin’wana ni xin’wana. Nomboro yoleyo yi endla leswaku swiambalo swi hleriwa kahle leswaku swi rhumeriwa emuakweni wun’wana ni wun’wana wa ndyangu wa Bethele wa le United States.
Vatirhi lavantshwa endzawulweni leyi va leteriwa hi vatirhi-kulobye lava nga ni ntokoto. Loyi a dyondzaka a nga ha dyondzisiwa ku endla mintirho yo hambana-hambana ya kwalomu ka 20. Ntirho lowu vonakaka onge wa olova kambe swi tekaka nkarhi ku wu tiva kahle, i ku susa mavala eswiambalweni. Mutirhi lontshwa u fanele a ma tiva kahle malapi ni ndlela leyi ma angulaka ha yona loko ma hlantswiwa hi tindlela to hambana-hambana.
Tajh loyi a nga ni lembe ni hafu a tirha endzawulweni leyi u vula leswi hi vatirhi-kulobye: “Vun’we byi tisa ntsako lowukulu—ku tirha ni vanhu va mindhavuko yo hambana-hambana swa tsakisa.” Shelly mutirhi-kulorhi u ri: “I lunghelo ku pfuna ndyangu wa hina wa Bethele wu tshama wu sasekile.”


text:
“Tihlayiseni eRirhandzwini Ra Xikwembu”
Buku leyi yi ta ku pfuna leswaku u ya emahlweni u tirhisa milawu ya Bibele evuton’wini bya wena xisweswo, u tihlayisa erirhandzwini ra Xikwembu.
Papila Leri Humaka Eka Huvo Leyi Fumaka
Huvo Leyi Fumaka ya Timbhoni ta Yehovha yi khutaza hinkwavo lava rhandzaka Yehovha leswaku va landzela ntila wa Yesu loyi a tsameke erirhandzwini ra Tata wakwe.
NDZIMA 1
Leswi Ku Rhandza Xikwembu Swi Vulaka Swona
Bibele yi swi hlamusela hi ku olova leswaku hi nga xi rhandza njhani Xikwembu.
NDZIMA 2
U Fanele U Endla Yini Leswaku U Va Ni Ripfalo Lerinene?
Xana swa koteka ku va ni ripfalo leri nga basangiki eka Xikwembu?
NDZIMA 3
Rhandza Lava Xikwembu Xi Va Rhandzaka
Yehovha u va hlawula kahle vanghana, na hina hi fanele hi endla tano.
NDZIMA 4
Ha Yini Hi Fanele Hi Xixima Vulawuri?
Matsalwa ma hlamusela swiendlakalo swinharhu laha Yehovha a hi byelaka leswaku hi xixima vulawuri bya van’wana.
NDZIMA 5
Hi Nga Swi Kotisa Ku Yini Ku Tshama Hi Nga Ri Xiphemu Xa Misava?
Rito ra Xikwembu ri hlamusela tindlela ta ntlhanu laha eka tona hi nga fanelangiki hi va xiphemu xa misava.
NDZIMA 6
Ndlela Yo Hlawula Vuhungasi Lebyinene
Swivutiso swinharhu swi nga ku pfuna leswaku u hlawula hi ndlela leyinene.
NDZIMA 7
Xana Vutomi I Bya Risima Eka Wena Hilaha Byi Nga Hakona Eka Xikwembu?
IXana ku katseka swo tala handle ko teka vutomi bya munhu un’wana?
NDZIMA 8
Xikwembu Xi Rhandza Vanhu Lava Baseke
Bibele yi nga ku pfuna leswaku u papalata swiendlo leswi nga basangiki eka Yehovha.
NDZIMA 9
“Balekelani Vumbhisa”
Lembe ni lembe, madzana ya Vakreste va tikhoma hi ndlela yo biha hi tlhelo ra rimbewu. U nga swi papalata njhani ku phasiwa hi ntlhamu lowu?
NDZIMA 10
Vukati I Nyiko Leyi Humaka Eka Xikwembu Xa Rirhandzu
U nga byi lunghiselela njhani vukati lebyi humelelaka? Loko se u nghenele vukati u nga endla leswaku byi khomelela hi ndlela yihi?
NDZIMA 11
“Vukati A Byi Xiximeke”
Swivutiso swa tsevu swi nga ku pfuna leswaku u antswisa vukati bya wena.
NDZIMA 12
Vulavulani Marito ‘Lamanene Lama Akaka’
Marito ma nga vavisa van’wana kumbe ma va aka. Dyondza ndlela yo tirhisa marito hi laha Yehovha a lavaka ha kona.
NDZIMA 13
Minkhuvo Leyi Nga Tsakisiki Xikwembu
Minkhuvo yin’wana ni tiholideyi leti nga ha tikombaka ti vangamisa Xikwembu entiyisweni ta n’wi hlundzukisa.
NDZIMA 14
Tshembeka Eka Swilo Hinkwaswo
Loko u nga si tshembeka eka van’wana, ku ni goza leri u faneleke u rhanga u ri teka
NDZIMA 15
Tsakela Ntirho Wa Wena
Tinhlamulo ta swivutiso swa nkoka swa ntlhanu ti nga ku pfuna loko u fanele u amukela ntirho wo karhi kumbe doo!.
NDZIMA 16
Kaneta Diyavulosi Ni Marhengu Ya Yena Ya Vukanganyisi
Ha ma xiya matimba ya Sathana, kambe hi pfumelela a hi xisa. Ha yini?
NDZIMA 17
‘Tiakeni eRipfumelweni Ra N’wina Ro Kwetsima Swinene’
Magoza manharhu ma nga ku pfuna leswaku u tiyisa ripfumelo ra wena leswaku u ta tshama erirhandzwini ra Xikwembu.
XIENGETELO
Xana Hi Fanele Hi N’wi Languta Njhani Munhu Loyi A Susiweke?
Xana swa boha ku tihambanisa na vona hi ku helela lava susiweke?
XIENGETELO
Ha Yini Vavasati Va Fanele Va Funengeta Nhloko Naswona Va Endla Tano Loko Swi Te Yini?
Bibele yi vulavula hi tinhla tinharhu leti nga ta ku pfuna leswaku u kuma nhlamulo.
XIENGETELO
Ku Losa Mujeko, Ku Vhota, Ku Tirhela Tiko
Hi yihi ndzayo ya le matsalweni leyi nga ta ku pfuna leswaku u va ni ripfalo leri baseke emhakeni leyi?
XIENGETELO
Swiphemu Leswitsongo Swa Ngati Ni Vuhandzuri
Hi ku teka magoza yo olova u nga swi kota ku langutana ni mintlhotlho ya swa vutshunguri.
XIENGETELO
Ku Hlula Mukhuva Wa Ku Enerisa Ku Navela Ka Wena Hi Ku Tikhoma-khoma Swirho Swa Le Xihundleni
U nga wu hlula njhani mukhuva lowu wo biha?
XIENGETELO
Xana Bibele Yi Ri Yini Hi Ku Dlaya Vukati Ni Ku Thalana?
Xana hi ku ya hi Bibele, hi le ka xiyimo xihi laha munhu loyi a dlayeke vukati a nga tlhelaka a byi nghenela?
XIENGETELO
Ku Tlhantlha Swiphiqo eTimhakeni Ta Mabindzu
Xana Mukreste a nga yisa Mukrestekulobye ehubyeni ya tiko?


text:
Wikipedia:Matsalwa ya nkoka/Xiyenge/1
Lawa i matsalwa ya khume yankoka eka Wikiphediya leyi, naswona mavumba xiyenge xosungula eka nxaxamelo wa matsalwa ya nkoka eka Wikiphediya leyi.
Matsala makamberiwa hi swiyenge leswi landzelaka:
- Matsalwa ya siku (Matsalwa lamahlawuriweke ku kombisiwa eka tluka nkulu)
- Xiyenge xa - A (Tsalwa leri heleleke)
- Xiyenge xa - B (Tsalwa ra kahle)
- Xiyenge xa - C (Tsalwa leri lavaka ku hlakarherisiwa)
- Tsalwa ro Amukeleka
- Tsalwa ra ramasungulo
Ntsengo lowu heleleke: 10[edit source]
Yi lulamisiwe ro hetelela hi -- Thuvack (talk) 19:46, 26 Mudyaxihi 2016 (UTC)


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Marka 11:1-33
11 Loko va ri karhi va tshinela eYerusalema, eBetefage ni le Betaniya+ eNtshaveni ya Mitlhwari, a rhuma vadyondzisiwa+ vakwe vambirhi2 a va byela a ku: “Yanani eximutanini lexi mi langutaneke na xona, kutani loko ma ha ku nghena eka xona mi ta kuma ximbhongolwana xi tsimbiwile, lexi ku nga riki na munhu la nga tshama a xi gada; xi ntshunxeni mi xi tisa.+3 Naswona loko un’wana a ku eka n’wina, ‘Ha yini mi endla leswi?’ mi ku, ‘Hosi ya xi lava, yi ta hatlisa yi xi vuyisa.’”+4 Hiloko va famba kutani va kuma ximbhongolwana xi tsimbiwile enyangweni, ehandle exitarateni xa le tlhelo, kutani va xi ntshunxa.+5 Kambe van’wana va lava a va yime kwalaho va sungula ku va vutisa va ku: “Xana mi xi ntshunxela yini ximbhongolwana+ lexi?”6 Hiloko va va byela hilaha Yesu a vuleke hakona; kutani va va tshika va famba.+7 Hiloko va tisa ximbhongolwana+ eka Yesu, va kapeka tinguvu ta vona ta le handle eka xona, kutani a xi gada.+8 Nakambe, vo tala va andlala tinguvu+ ta vona ta le handle egondzweni, kambe van’wana va tsema switluka+ emasin’wini.+9 Lava a va rhangile ni lava a va ta hi le ndzhaku a va hambeta va huwelela va ku: “Ha khongela,+ n’wi ponise! U katekile loyi a taka hi vito+ ra Yehovha!10 Wu katekile mfumo lowu taka wa tata wa hina Davhida!+ Ha khongela, n’wi ponise, wena la nge henhla-henhla!”11 Kutani a nghena eYerusalema, etempeleni; a rhalarhala swilo hinkwaswo, naswona, leswi nkarhi a wu fambile, a huma a ya eBetaniya ni lava 12.+12 Siku leri tlhandlamaka, loko va humile eBetaniya, a khomiwa hi ndlala.+13 Kutani a vona nkuwa lowu nga ni matluka a ri ekule, a ya kona a ya languta loko kumbexana a ta kuma swo karhi eka wona. Kambe, loko a fika eka wona, a nga kumanga nchumu loko ku nga ri matluka ntsena, hikuva a ku nga ri nguva ya makuwa.+14 Hiloko a wu angula a ku: “Ku nga ha tshuki ku va ni loyi a dyaka mihandzu eka wena hi masiku.”+ Naswona vadyondzisiwa vakwe a va yingiserile.15 Kutani va fika eYerusalema. Kwalaho a nghena etempeleni kutani a sungula ku hlongola lava xavisaka ni lava xavaka etempeleni, a wisetela matafula ya vacinci va mali ni switshamo swa lava xavisaka matuva;+16 naswona a nga pfumelelanga munhu ku tsemakanya etempeleni a rhwele xanchumu,17 kambe a ya emahlweni a dyondzisa a ku: “Xana a ku tsariwanga leswaku, ‘Yindlu ya mina yi ta vuriwa yindlu ya xikhongelo+ ya matiko+ hinkwawo’? Kambe n’wina mi yi endle bako ra swigevenga.”+18 Kutani vaprista lavakulu ni vatsari va swi twa, va sungula ku lava ndlela yo n’wi dlaya;+ hikuva a va n’wi chava, naswona ntshungu hinkwawo a wu hlamarisiwa hi ku dyondzisa+ ka yena.19 Loko siku ri ya eku heleni, va huma emutini.20 Kambe loko va hundza hi kona nimixo swinene, va vona nkuwa wu vunile ku sukela etimitswini.+21 Kutani Petro a wu tsundzuka, a ku: “Rabi, waswivo, nkuwa lowu u wu rhukaneke wu vunile.”+22 Yesu a va angula a ku: “Vanani ni ripfumelo eka Xikwembu.23 Ndzi tiyisile ndzi ri eka n’wina, hambi ku ri mani la byelaka ntshava leyi a ku, ‘Simuka u ya nghena elwandle,’ naswona a nga kanakani embilwini yakwe kambe a ri ni ripfumelo ra leswaku leswi a swi vulaka swi ta humelela, u ta endleriwa swona.+24 Hi yona mhaka leyi ndzi mi byelaka leswaku, Swilo hinkwaswo leswi mi swi khongelelaka ni ku swi kombela, vanani ni ripfumelo ra leswaku ana se mi swi amukerile hi xiviri, kutani mi ta swi kuma.+25 Naswona loko mi yima mi khongela, rivalelani+ xin’wana ni xin’wana lexi mi solaka van’wana ha xona; leswaku Tata wa n’wina la nge matilweni na yena a ta mi rivalela swivi+ swa n’wina.”26 ——27 Kavaloko va tlhelela eYerusalema. Kutani loko a ri karhi a famba etempeleni, vaprista lavakulu ni vatsari ni vakulukumba va ta eka yena+28 kutani va ku eka yena: “U swi endla hi matimba wahi swilo leswi? kumbe i mani la ku nyikeke matimba yo endla swilo leswi?”+29 Yesu a ku eka vona: “Ndzi ta mi vutisa xivutiso xin’we. Loko mi ndzi hlamula, na mina ndzi ta mi byela matimba lawa ndzi endlaka swilo leswi ha wona.+30 Xana nkhuvulo+ wa Yohane a wu huma etilweni kumbe a wu huma evanhwini? Ndzi hlamuleni.”+31 Kutani va sungula ku kanela va ri voxe, va ku: “Loko hi ku, ‘A wu huma etilweni,’ u ta ku, ‘Ha yini mi nga n’wi kholwanga?’+32 Kambe, xana hi nga ku, ‘A wu huma evanhwini’?”—A va chava ntshungu, hikuva hinkwawo a wu pfumela leswaku Yohane hakunene a a ri muprofeta.+33 Ina, va angula Yesu va ku: “A hi tivi.” Kutani Yesu a ku eka vona: “Na mina a ndzi mi byeli matimba lawa ndzi endlaka swilo leswi ha wona.”+


text:
Rito Leri Vuleke Swo Tala!
“WANSATI.” Leri i rito leri Yesu a a ri tirhisa loko a vitana vavasati minkarhi yin’wana. Hi xikombiso, loko Yesu a tshungula munhu loyi a a goveke nhlana ku ringana malembe ya 18 u te: “Wansati, u ntshunxiwile eku tsaneni ka wena.” (Luka 13:10-13) Yesu u tlhele a tirhisa rito leri, leri tolovelekeke loko a vulavula ni mana wakwe tanihi leswi a ri tekiwa ri ri leri amukelekaka eminkarhini ya Bibele hileswi a ri kombisa ku xixima. (Yoh. 19:26; 20:13) Kambe a ku ri ni rito rin’wana leri a ri amukeleka ni ku khumba mbilu ku tlula leri.
EBibeleni Yesu u tirhise rito leri kombisaka musa ni ntwelavusiwana loko a vulavula ni wansati loyi a a ri ni vuvabyi byo khuluka ngati ku ringana malembe ya 12. Nawu wa Xikwembu a wu vula leswaku munhu loyi a nga ni vuvabyi byebyo a nga tenganga, leswi vulaka leswaku a a fanele a nga yanga eka Yesu hambi ku ri eka vanhu van’wana. (Lev. 15:19-27) Kambe a a lava ku pfuniwa. Entiyisweni, “a a vangeriwe switlhavi swo tala hi tin’anga to tala, [a a tirhise] xuma xakwe hinkwaxo, kambe a nga pfunekanga, ematshan’weni ya sweswo, ku vava ku nyanyile.”—Mar. 5:25, 26.
Wansati u nghene exikarhi ka ntshungu, a tshinelela Yesu kutani a khumba dziva ra nguvu ya yena ya le handle. Hi ku hatlisa, u horile! Wansati loyi a ehleketa leswaku a nga voniwanga kambe Yesu u vutise a ku: “I mani loyi a nga ndzi khumba?” (Luka 8:45-47) Loko a twa sweswo, wansati loyi u nkhinsame eka Yesu a chuhile “kutani a n’wi byela ntiyiso hinkwawo.”—Mar. 5:33.
Yesu u rhurise mbilu ya wansati loyi hi ku n’wi byela a ku: “Tiya mbilu, n’wananga.” (Mat. 9:22) Hi ku ya hi swidyondzi swa Bibele, rito leri nge “n’wananga,” hi Xiheveru ni Xigriki ri nga tirhisiwa hi ndlela yo gega ku kombisa “musa ni ntwelavusiwana.” Yesu u ye emahlweni a n’wi tiyisekisa a ku: “Ripfumelo ra wena ri ku hanyisile. Famba hi ku rhula, naswona u hanya swinene evuvabyini bya wena bya khombo.”—Mar. 5:34.
“N’wananga.” Leyi i ndlela leyi Bowasi, Muisrayele loyi a fuwile a vitaneke Rhuti lowa Mumowabu ha yona. Rhuti a a ri ni xivangelo xo chava hikuva a a tshovela ensin’wini ya wanuna loyi a nga n’wi tivi. Bowasi u te: “U swi twile n’wananga.” Kutani u byele Rhuti leswaku a ya emahlweni a tshovela ensin’wini yakwe. Hiloko Rhuti a nkhinsama eka Bowasi kutani a n’wi vutisa leswaku ha yini a ve ni tintswalo eka yena hambileswi a nga ri Muisrayele. Bowasi u ye emahlweni a n’wi tiyisekisa a ku: “Ndzi vikeriwe hinkwaswo leswi u swi endleleke n’wingi wa wena [Nawomi la nga noni] . . . Onge Yehovha a nga hakela ndlela leyi u endlaka ha yona.”—Rhu. 2:8-12.
Hakunene Yesu na Bowasi i swikombiso leswinene leswi vakulu va nga swi tekelelaka! Minkarhi yin’wana, vakulu vambirhi va nga endzela makwerhu wa xisati loyi a lavaka ku tsundzuxiwa ni ku khutaziwa hi Matsalwa. Endzhaku ko khongela eka Yehovha va kombela ku kongomisiwa hi yena ni ku yingiserisisa makwerhu loyi hi vurhon’wana, va ta swi kota ku n’wi tiyisa ni ku n’wi chavelela hi Rito ra Xikwembu.—Rhom. 15:4.
DYONDZA SWO TALA
XIHONDZO XO RINDZA
Xana Hakunene Xikwembu Xa Khathala Hi Vavasati?
Xana u anakanya onge Bibele yi langutela vavasati ehansi? Kuma ndlela leyi Xikwembu xi langutaka vavasati ha yona hakunene.


text:
- ...Swi Tlula Magandzelo: TH Khosa
- A hi Mbuti ka Mhani: AD Mahatlane
- A mi si Vona Nchumu: KTC Manganyi
- A swi to yini: MT Ngobeni
- Emahandzeni: FJ Mayimele
- Gqweta: CM Lubisi
- Hanya u ta swi vona: AD Mahatlane
- Hi Ya Kwihi: MJ Maluleke
- Hlamba Vunwa Nandziwe: AD Mahatlane
- Homa yi Bile Tsolo: KTC Manganyi
- I Vukati Muni?: V Bila
- I Vutomi: CM Lubisi
- Madyisa-Mbitsi: TH Khosa
- Mahlonga ya Nchunxeko: HT Baloyi
- Mali ya Mudende: FV Bila
- Manguva Lawa: MS Mabunda, HT Baloyi
- Matlhari Hansi: MG Magagane
- Maxangu ya Yena: F Mathebula
- Mbilu ya Wanuna: NB Mkhari
- Mhisi ya Minkoka Mimbirhi: TE Mtileni
- Mubya wu Tsemekile: J Kubayi
- Muchuchisi Nuna wa Mahiri: SD Shingwenyana
- N'wamayengani: MT Nkhwashu
- N'wana wa Tinhlalu: MJ Maluleke
- Ndhasundhasu wa Miehleketo: KTC Manganyi
- Ndhavuko wo Mamiwa: SJ Malungana
- Ndza Tisola: F Rikhotso
- Ndzhumba wa Afrika: SJ Malungana
- Ndzi Rhandza Ohazurike: V Bila
- Ndzi Tsandzekile ku Teka: G Zwane
- Nghwazi: PM Malwandla
- Nkhavi wa le Ndzhaku: NB Mkhari
- Nsuku wa Mina: WR Chauke
- Ntiyiso Ntsena: WR Chauke
- Rimpfana: NH Chauke
- Rirhandzu na Mali: J Kubayi
- Se Ndzi Karhele: TE Mtileni
- Swa Vilula: MT Ngobeni
- Swi Endliwa hi Yini: MT Ngobeni
- Swilo swa Humelela: SJ Malungana
- Swilovolovo swa Vutlhokovetseri: MB Mpenyana
- Tihlo hi Tihlo: MJ Mathebula
- Tihlo ra Xihlangi: PH Nkuna
- Tindyelo: EWG Mbhombi
- Vahloti: CM Lubisi
- Vukosi i Mberha: P Ndlovu
- Vusiwana a hi Vuvabyi: VL Mashele
- Vutomi bya Swihari Ekhwatini: CTD Marivate
- Xi Rhumbukile: MG Magagane
- Xihungasi: GJ Maphalakasi
- Xisomisana: FA Thuketana
Sunday, June 8, 2014
Johannesburg City Library catalogue: Tsonga (complete)
Compiled by: M.K. Baloyi
15 Sunguti 2013
Labels: Books
Subscribe to: Post Comments (Atom)


text:
“Ku Twisisa Ka Munhu Ku Vohlisa Ku Hlundzuka Kakwe”
Muleteri wa basketbolo wa le kholichi u hlongoriwile entirhweni hikwalaho ko tsandzeka ku lawula ku hlundzuka kakwe.
N’wana wa rila hi leswi a nga xi kumangiki lexi a xi lavaka.
Manana u holova ni n’wana wa yena wa jaha hi leswi a nga basisangiki ekamareni rakwe.
HINKWERHU hi tshame hi vona vanhu loko va hlundzukile naswona na hina hi tshame hi hlundzuka. Hambileswi hi faneleke hi papalata ku hlundzuka, hakanyingi hi titwa hi ri ni xivangelo xo hlundzuka, ngopfu-ngopfu loko munhu un’wana a nga hi khomanga kahle. Nhlangano wa Ntivo-miehleketo wa le Amerika wu vula leswaku “ku hlundzuka i swa ntumbuluko naswona swi kombisa ndlela leyi munhu a titwaka ha yona.”
Langutelo rero ri nga ha vonaka ri twala loko hi xiya leswi muapostola Pawulo la nga Mukreste a swi tsaleke loko a huhuteriwe hi Xikwembu. Leswi a a swi tiva leswaku minkarhi yin’wana vanhu va hlundzuka, u te: “Karihani, kambe mi nga dyohi; dyambu ri nga peli ma ha ri eka xiyimo xa ku kariha.” (Vaefesa 4:26) Xana leswi swi vula leswaku hi fanele hi kariha ku tlula mpimo kumbe hi fanele hi endla leswi hi nga swi kotaka leswaku hi ku lawula?
XANA U FANELE U HLUNDZUKA?
Loko Pawulo a nyikela ndzayo yoleyo malunghana ni ku hlundzuka, swi tikomba onge a a tsundzuka marito ya mupisalema loyi a tsaleke a ku: “Hlundzukani, kambe mi nga dyohi.” (Pisalema 4:4) Kambe, a xi ri xihi xikongomelo xa ndzayo ya Pawulo leyi huhuteriweke? U ye emahlweni a ku: “Ku leva hinkwako ni ku hlundzuka ni vukarhi ni huwa ni mavulavulelo ya nhlambha a swi susiwe eka n’wina swin’we ni vubihi hinkwabyo.” (Vaefesa 4:31) Pawulo a a khutaza Vakreste leswaku va papalata ku kariha ku tlula mpimo. Lexi tsakisaka hileswaku, Nhlangano wa Ntivo-miehleketo wa le Amerika wu ye emahlweni wu ku: “Valavisisi va kume leswaku ku ‘hlundzuka ku tlula mpimo’ swi endla leswaku u va ni madzolonga naswona a swi ku pfuni . . . leswaku u lulamisa xiyimo.”
Kutani, hi nga byi ‘susa’ njhani vukarhi ni vuyelo bya kona byo biha? Hosi Solomoni wo tlhariha wa le Israyele wa khale u tsala a ku: “Kunene ku twisisa ka munhu ku vohlisa ku hlundzuka kakwe, naswona swi sasekile eka yena loko a nga wu tluli nawu.” (Swivuriso 19:11) Xana “ku twisisa ka munhu” ku nga n’wi pfuna njhani loko a sungula ku hlundzuka?
NDLELA LEYI KU TWISISA KU BYI VOHLISAKA HA YONA VUKARHI
Ku twisisa i vuswikoti byo kota ku vona xiyimo xa mhaka. Ku va ni ku twisisa swi vula ku va u kota ku twisisa mhaka ya kona hi vuenti. Xana sweswo swi nga ku pfuna njhani loko u hlundzukisiwile?
Loko hi vona van’wana va nga khomiwi kahle, hi nga ha hlundzuka. Kambe, loko hi hatlisela ku teka goza hikwalaho ka ndlela leyi hi titwaka ha yona, hi nga ha tivavisa kumbe hi vavisa van’wana. Tanihi laha ndzilo lowu nga lawuriwiki wu nga hisaka yindlu ha kona, ku hlundzuka ku tlula mpimo ku nga onha ndhuma ya hina ni vuxaka bya hina ni van’wana, hambi ku ri vuxaka bya hina ni Xikwembu. Hikwalaho, loko hi titwa hi hlundzuka, hi fanele hi ringeta ku twisisa xiyimo xa kona. Loko hi xi twisisa kahle xiyimo xexo, swi ta hi pfuna leswaku hi lawula ndlela leyi hi titwaka ha yona.
A ku sale katsongo leswaku Hosi Davhida, tata wa Solomoni a va ni nandzu wa ngati malunghana ni mhaka ya wanuna loyi a a vuriwa Nabali kambe Davhida u kote ku papalata nandzu wolowo hi leswi a pfuniweke leswaku a twisisa xiyimo. Davhida ni malandza ya yena va sirhelele tinyimpfu ta Nabali emananga ya Yudiya. Loko nkarhi wa ku tsemeta tinyimpfu wu fika, Davhida u kombele Nabali leswaku a va nyika swakudya. Nabali u hlamule a ku: “Xana ndzi fanele ku teka xinkwa xa mina ni mati ya mina ni nyama ya lexi tlhaviweke xa mina, leyi ndzi yi tlhaveleke vatsemeti va mina, ndzi swi nyika vavanuna lava ndzi nga tiviki ni lomu va humaka kona?” Hakunene lowu a ku ri ndzhukano! Loko Davhida a twa marito lawa, yena swin’we ni vavanuna va 400, va tilulamisele ku ya dlaya Nabali ni vandyangu wa yena.—1 Samuwele 25:4-13.
Loko Abigayele nsati wa Nabali a twa hi mhaka leyi u ye a ya hlangana na Davhida. Loko a hlangana na Davhida ni malandza ya yena, u khinsame emahlweni ka yena kutani a ku: “Hlonga ra wena ra xisati a ri vulavule etindleveni ta wena, u yingisa marito ya hlonga ra wena ra xisati.” Kutani, u byele Davhida ndlela leyi Nabali a endleke xihoxo ha yona ni ku vula leswaku Davhida u ta tisola loko a rihisela a tlhela a va ni nandzu wa ngati.—1 Samuwele 25:24-31.
I ku twisisa kwihi loku Davhida a ku kumeke eka leswi Abigayele a nga n’wi byela swona loku n’wi pfuneke leswaku a vohlisa vukarhi? Xo sungula, Davhida u xiye leswaku Nabali u hungukile hi ntumbuluko naswona xa vumbirhi, u swi xiyile leswaku u ta va ni nandzu wa ngati loko a rihisela. Ku fana na Davhida u nga ha hlundzukisiwa hi mhaka yo karhi. U fanele u endla yini? Malunghana ni ku lawula ku hlundzuka, Mayo Clinic yi ringanyeta leswaku u fanele u “anakanyisisa hi xiyimo kutani u rhurisa mbilu.” Ina, anakanyisisa hi leswi vangeke leswaku ku va ni xiphiqo xexo ni hi vuyelo bya leswi u nga ta swi endla. Pfumelela ku twisisa leswaku ku hunguta vukarhi hambi ku ri ku byi herisa.—1 Samuwele 25:32-35.
Hilaha ku fanaka, vo tala namuntlha va pfuniwile leswaku va lawula ku hlundzuka. Sebastian loyi a pfaleriweke ekhotsweni ra Poland loko a ri ni malembe ya 23, u vula leswaku u kote ku lawula ximbilwa-mbilwana ni ku hlundzuka hi ku va a dyondza Bibele. U ri: “Xo sungula, ndzi anakanya hi xiphiqo kutani ndzi ringeta ku tirhisa ndzayo ya Bibele. Ndza swi vona leswaku Bibele hi yona yi nga ni nkongomiso lowu pfunaka.”
Setsuo u endle leswi fanaka. U ri: “A ndzi tolovele ku holovela vanhu loko va ndzi hlundzukisa entirhweni. Leswi se ndzi dyondzaka Bibele, ematshan’weni yo holova ndzi sungula ndzi tivutisa ndzi ku: ‘Kahle-kahle i mani loyi a nga ni nandzu? Xana a hi mina ndzi vangeke xiphiqo?’” Ku anakanyisisa hi swivutiso leswi swi n’wi pfune leswaku a hunguta vukarhi naswona wa swi kota ku lawula ku hlundzuka kakwe.
Ku hlundzuka ku nga ha va ni matimba kambe ndzayo ya Rito ra Xikwembu yi ni matimba swinene. Loko u hanya hi ndzayo ya vutlhari leyi nga eBibeleni ni ku khongelela mpfuno wa Xikwembu, na wena u nga pfumelela ku twisisa leswaku ku hunguta vukarhi kumbe u kota ku byi lawula.
DYONDZA SWO TALA
XALAMUKA!
Ndlela Yo Papalata Mavulavulelo Lama Tlhavaka
I yini leswi mi nga swi endlaka loko mi pfumelele marito lama tlhavaka ma hlakata vukati bya n’wina?
MAHUNGU LAMANENE LAMA HUMAKA EKA XIKWEMBU!
Milawu Ya Xikwembu Yi Hi Pfuna Njhani?
Yesu u hlamusele leswaku ha yini hi lava nkongomiso ni leswaku hi yihi milawu ya Bibele leyi nga ya nkoka.


text:
September 26–October 2
TIPISALEMA 142-150
Risimu 134 Ni Xikhongelo
Marito Yo Pfula (u nga hundzi timinete tinharhu)
LESWI HI SWI DYONDZAKA EBIBELENI
“Yehovha Hi Lonkulu Naswona U Fanele A Dzunisiwa Swinene”: (10 min.)
Ps 145:1-9
—Vukulu bya Yehovha a byi na mindzilikana (w04 1/15 10 ¶3-4; 11 ¶7-8; 14 ¶20-21; 15 ¶2)
Ps 145:10-13
—Vanhu vo tshembeka va Yehovha va n’wi dzunisa (w04 1/15 16 ¶3-6)
Ps 145:14-16
—Yehovha u seketela ni ku tlhela a khathalela malandza yakwe yo tshembeka (w04 1/15 17-18 ¶10-14)
-
Endla Ndzavisiso: (8 min.)
Ps 143:8
—Xana ndzimana leyi yi hi pfuna njhani leswaku siku rin’wana ni rin’wana hi hanyela ku vangamisa Xikwembu? (w10 1/15 21 ¶1-2)
Ps 150:6
—Xana hi boheka ku endla yini hi ku ya hi buku yo hetelela ya Tipisalema? (it-2 448)
Ku hlaya ka Bibele ka vhiki leri ku ndzi dyondzisa yini hi Yehovha?
Hi tihi tinhla leti ndzi ti kumeke eka ku hlaya ka Bibele ka vhiki leri leti ndzi nga ti tirhisaka ensin’wini?
-
Ku Hlaya Ka Bibele: (u nga hundzi timinete ta mune) Ps 145:1-21
NDZETELO WA NTIRHO WO CHUMAYELA
Riendzo Ro Sungula: (u nga hundzi timinete timbirhi) 1Pe 5:7
—Dyondzisa Ntiyiso.
Riendzo Ro Vuyela: (u nga hundzi timinete ta mune) Ps 37:
9- 11 —Dyondzisa Ntiyiso.
Dyondzo Ya Bibele: (u nga hundzi timinete ta tsevu) fg dyondzo 9 ¶3
—Pfuna xichudeni leswaku xi tirhisa leswi xi swi dyondzeke.
MAHANYELO YA VAKRESTE
Risimu 99
“Ku Antswisa Vutshila Bya Hina eNsin’wini
—Ku Khutaza Lava Tsakelaka Ku Ta eMinhlanganweni”: (15 min.) Bulo ni vayingiseri. Nyika vayingiseri kopi ya xirhambo xo ta eminhlanganweni kutani hi ku komisa mi bula hi tluka 2. Tlanga vhidiyo leyi kombisaka muhuweleri a ri karhi a rhamba munhu loyi a tshamelaka ku n’wi yisela timagazini leswaku a ta eminhlanganweni. Gimetani hi ku bula hi bokisi leri nge “Nkandziyiso Lowu Fambisiwaka Hi October: Xirhambo Xo Ta eMinhlanganweni.”
Dyondzo Ya Bibele Ya Vandlha: (30 min.) kr ndz. 1 ¶11-
20 ni chati leyi nge “Koroni Ni Mfava” ni leyi nge “Xitukulwana”
Katsakanya Leswi Dyondziweke Ni Ku Vula Leswi Nga Ta Dyondziwa Eka Vhiki Leri Landzelaka (3 min.)
Risimu 145 Ni Xikhongelo
Xitsundzuxo: Hi kombela mi tlanga risimu leri kan’we, kutani endzhaku ka sweswo vandlha ri fanele ri yimbelela risimu leri lerintshwa.


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Nehemiya 2:1-20
2 Kutani hi n’hweti ya Nisani,+ elembeni ra vu-20+ ra Atazekiseki+ lowa hosi, a ku ri ni vhinyo emahlweni ka yena, hiloko mina, hi ntolovelo ndzi teka vhinyo ndzi yi nyika hosi.+ Kambe a ndzi nga si tshama ndzi tsana emahlweni ka yona.+2 Hiloko hosi yi ku eka mina: “Ha yini xikandza xa wena xi tsanile+ kasi a wu vabyi? Leswi i ku tsana ka mbilu.”+ Kutani ndzi chava ngopfu.3 Hiloko ndzi ku eka hosi: “Hosi a yi hanye hilaha ku nga riki na makumu!+ Ha yini xikandza xa mina xi nga fanelangiki xi tsana loko muti,+ yindlu ya swilahlo swa vatatana,+ wu onhiwile naswona tinyangwa ta wona ti dyiwe hi ndzilo?”+4 Hiloko hosi yi ku eka mina: “Xana i yini lexi u lavaka ku xi sirhelela?”+ Xikan’we-kan’we ndzi khongela+ Xikwembu xa matilo.+5 Endzhaku ka sweswo ndzi byela hosi ndzi ku: “Loko swi vonaka swi ri swinene eka hosi,+ naswona loko nandza wa wena a vonaka a ri lonene emahlweni ka wena,+ ndzi rhumele eYuda, emutini wa swilahlo swa vatatana, leswaku ndzi wu pfuxa.”+6 Hiloko hosi yi ku eka mina, nsati wa yona a a tshame etlhelo ka yona: “Xana riendzo ra wena ri ta teka nkarhi wo tanihi kwihi naswona u ta vuya rini?” Kutani swi vonaka swi ri swinene+ emahlweni ka hosi leswaku yi ndzi rhuma, loko ndzi yi nyika nkarhi lowu vekiweke.+7 Kutani ndzi ya emahlweni ndzi byela hosi ndzi ku: “Loko swi vonaka swi ri swinene emahlweni ka hosi, a ndzi nyikiwe mapapila+ lama yaka eka tindhuna-nkulu+ leti nga entsungeni wa Nambu,+ leswaku ti ndzi pfumelela ndzi tsemakanya kukondza ndzi fika eYuda;8 ni papila leri yaka eka Asafa muhlayisi wa ntanga lowu nga wa hosi, leswaku a ndzi nyika mirhi ndzi aka tinyangwa ta Khokholo+ ra yindlu+ hi timhandzi, ni rirhangu+ ra muti ni yindlu leyi ndzi nga ta nghena eka yona.” Kutani hosi yi ndzi nyika wona, hi voko ra vunene ra Xikwembu xanga ehenhla ka mina.+9 Hiloko ndzi hetelela ndzi fike eka tindhuna-nkulu+ entsungeni wa Nambu, ndzi ti nyika mapapila ya hosi. Ku tlula kwalaho, hosi yi ndzi rhuma ndzi ri ni varhangeri va vandla ra nyimpi ni ra vagadi va tihanci.10 Loko Sanibalati+ lowa Muhoroni+ na Tobiya+ lowa nandza, lowa Muamone,+ a swi twa, swi vonake swi bihe+ ngopfu eka vona leswaku munhu loyi u tele ku ta kumela vana va Israyele leswinene.11 Hi ku famba ka nkarhi ndzi fika eYerusalema, ndzi tshama kona masiku manharhu.12 Hiloko ndzi pfuka nivusiku, mina ndzi ri ni vavanuna va nga ri vangani, naswona a ndzi byelanga munhu+ leswi Xikwembu xanga xi swi ngheniseke embilwini ya mina leswaku ndzi swi endlela Yerusalema,+ naswona a ndzi nga ri na xifuwo loko ku nga ri xifuwo lexi a ndzi xi gadile.13 Hiloko ndzi huma hi Nyangwa ya Nkova+ nivusiku ni le mahlweni ka Nseledyana wa Nyoka Leyikulu ni le Nyangweni ya Tinhulu ta Nkuma,+ nkarhi hinkwawo a ndzi kambela marhangu+ ya Yerusalema, ndlela leyi ma mbundzumuxiweke ha yona ni tinyangwa+ ta wona ti dyiwe hi ndzilo.14 Kutani ndzi hundza ndzi ya eNyangweni ya Xihlovo+ ni le Xidziveni xa Hosi, naswona a ku nga ri na ndhawu yo hundza ya xifuwo lexi ndzi xi gadeke.15 Kambe ndzi ya emahlweni ndzi tlhandluka enkoveni+ nivusiku, ndzi hambeta ndzi kambela rirhangu; endzhaku ka sweswo ndzi vuya ivi ndzi nghena hi Nyangwa ya Nkova,+ kutani ndzi tlhelela endzhaku.16 Vafumi+ lava nga khomela a va nga ku tivi lomu ndzi yeke kona ni leswi a ndzi endla swona; Vayuda ni vaprista ni vanhu va xiyimo xa le henhla ni vafumi lava nga khomela ni hinkwavo lava endlaka ntirho a ndzi va byelanga nchumu.17 Eku heteleleni ndzi va byele ndzi ku: “Mi xi vona kahle xiyimo xo biha lexi hi nga eka xona, ndlela leyi Yerusalema wu onhiweke ha yona ni tinyangwa ta wona ti hisiwe hi ndzilo. Tanani, a hi pfuxeni rirhangu ra Yerusalema, leswaku hi nga ha hambeti hi va ndzhukano.”+18 Kutani ndzi hambeta ndzi va byela hi voko+ ra Xikwembu xanga, ndlela leyi a swi ri swinene+ ha yona ni marito+ lawa hosi yi ndzi byeleke wona. Hiloko va ku: “A hi sukeni hi yima, hi fanele hi aka.” Kutani va tiyisa mavoko ya vona leswaku va endla ntirho lowunene.+19 Sanibalati+ lowa Muhoroni na Tobiya+ lowa nandza,+ lowa Muamone,+ na Gexemi+ lowa Muarabiya,+ va swi twa, va sungula ku hi hlekula+ ni ku hi langutela ehansi, va ku: “Xana mi endla yini? Xana mi xandzukela hosi?”+20 Kambe, ndzi va angula ndzi ku: “Xikwembu xa matilo+ hi xona lexi xi nga ta endla leswaku hi humelela,+ kutani hina malandza ya xona hi fanele hi aka; kambe n’wina a mi na xiavelo,+ hambi ku ri mfanelo kumbe ku tsundzukiwa+ eYerusalema.”


text:
Xana Madimona I Ya Xiviri?
Nhlamulo ya Bibele
Ina. Madimona i “tintsumi leti dyoheke,” swivumbiwa swa moya leswi xandzukeleke Xikwembu. (2 Petro 2:4) Ntsumi yo sungula leyi tiendleke dimona i Sathana Diyavulosi, loyi Bibele yi n’wi vulaka “mufumi wa madimona.”—Matewu 12:24, 26.
Vaxandzuki va le nkarhini wa Nowa
Bibele yi boxa ku xandzuka loku endliweke hi tintsumi emahlweni ka Ndhambi ya le nkarhini wa Nowa: “Kutani vana va Xikwembu xa ntiyiso va sungula ku vona leswaku vana va vanhwanyana va vanhu va sasekile; hiloko va ya teka vasati eka vona, ku nga hinkwavo lava va va hlawuleke.” (Genesa 6:2) Tintsumi teto to homboloka ‘ti fularhele vutshamo bya tona lebyi faneleke’ etilweni ivi ti ambala mimiri ya vanhu leswaku ti va ni vuxaka bya rimbewu ni vavasati.—Yudha 6.
Loko Ndhambi yi fika, tintsumi leto xandzuka ti hluvule mimiri ya tona ya nyama kutani ti tlhelela etilweni. Kambe, Xikwembu xi ti hlongorile endyangwini wa xona. Tanihi xiphemu xa nxupulo wa tona, madimona ma siveriwe ku va ma nga ha swi koti ku ambala xivumbeko xa vanhu.—Vaefesa 6:11, 12.
DYONDZA SWO TALA
Xana Bibele Yi Dyondzisa Yini Hakunene?
Ndlela Leyi Swivumbiwa Swa Moya Swi Khumbaka Vutomi Bya Wena Ha Yona
Bibele yi vulavula hi tintsumi ni madimona. Xana swivumbiwa leswi swa moya i swa xiviri? Xana swi nga byi khumba vutomi bya wena?


text:
Ravumune, September 14
Tihosi ta misava ni lava va swiyimo swa le henhla ni tindhuna ta nyimpi ni vafuwi ni lava va matimba ni mahlonga hinkwawo ni vanhu hinkwavo lava ntshunxekeke va tifihla emabakweni ni le maribyeni lamakulu ya tintshava.—Nhlav. 6:15.
Ku ta endleka yini endzhaku ka ku lovisiwa ka vukhongeri bya mavunwa? Ku ta va nkarhi wo kombisa leswi nga etimbilwini ta hina. Hi nkarhi wolowo, vanhu vo tala va ta ringeta ku kuma nsirhelelo ni mpfuno eka minhlangano ya vanhu, leyi fanaka ni “[maribye] lamakulu ya tintshava.” Kambe vanhu va Yehovha va ta lava nsirhelelo eka yena. Loko nhlaselo wu ‘hungutiwile’ enkarhini wa vaapostola, a ku nga ri nkarhi wa leswaku Vayuda hinkwavo va hundzuka hi xitshuketa va va Vakreste. Ku ri na sweswo, a ku ri nkarhi wa leswaku lava se a va ri Vakreste va baleka eYerusalema hilaha Yesu a leriseke hakona. Hilaha ku fanaka enkarhini lowu taka, loko nkarhi wa ku hlaseriwa ka Babilona Lonkulu wu ‘hungutiwa,’ a hi nge languteli leswaku vanhu vo tala va ta hundzuka hi xitshuketa va va Vakreste va ntiyiso. Ku ri na sweswo, ku ta va nkarhi wa leswaku vagandzeri hinkwavo va ntiyiso va kombisa leswaku va n’wi rhandza Yehovha va tlhela va seketela vatotiwa.—Mat. 25:34-40. w15 7/15 2:7
Ravuntlhanu, September 15
Loko un’wana, hikwalaho ka ripfalo eka Xikwembu, a tiyisela ehansi ka swilo leswi tisaka gome naswona a xanisiwa a nga ri na nandzu, sweswo hi leswi amukelekaka.—1 Pet. 2:19.
Hinkwerhu ha swi tiva leswaku malandza ya Yehovha ma ni vun’we, hikwalaho a hi fanelanga hi vona onge ndhawu kumbe tiko rin’wana ri tlakuke ku tlula rin’wana. Kambe swi nga ha endleka leswaku ndyangu wa ka n’wina ni lava u kuleke na vona va ku kucetele ku rhandza ndhawu leyi u humaka eka yona. Hikwalaho, swi nga endleka leswaku minkarhi yin’wana u anakanya hi ndlela leyi hoxeke hi vanhu va le matikweni man’wana, va mindhavuko yin’wana, va tindzimi tin’wana ni va tinxaka tin’wana. I yini leswi nga ku pfunaka leswaku u cinca? I ku anakanyisisa hi ndlela leyi Yehovha a titwaka ha yona hi vanhu lava tinyungubyisaka hi tiko ra rikwavo kumbe lava anakanyaka leswaku va antswa ku tlula van’wana. Endla ndzavisiso lowu enteke hi mhaka leyi. Endzhaku ka sweswo, kombela Yehovha leswaku a ku pfuna u titwa hi ndlela leyi a titwaka ha yona hi vanhu van’wana. (Rhom. 12:2) Hi lava ku tirhela Yehovha hi ripfalo leri baseke, hikwalaho minkarhi yin’wana hi ta endla swilo hi ndlela leyi hambaneke swinene ni ya vatirhikulorhi, lava hi nghenaka na vona xikolo, vaakelani kumbe maxaka ya hina. w15 7/15 3:14, 15
Mugqivela, September 16
Yonasi a khongela Yehovha Xikwembu xa yena a ri eswirhweni swa le ndzeni swa nhlampfi.—Yon. 2:1.
Yehovha wa swi twa swikombelo swa hina leswi humaka embilwini naswona wa hi twisisa hambiloko van’wana va nga hi twisisi. Loko a hlamula swikhongelo swa hina swi kombisa leswaku u hi rhandza hi rirhandzu leri tiyeke. Hi nga dyondza swilo swa nkoka eka swikhongelo leswi kumekaka eBibeleni. Minkarhi yin’wana swa pfuna ku hlaya swin’wana swa swikhongelo leswi hi nkarhi wa vugandzeri bya ndyangu. Hi ta antswisa swikhongelo swa hina loko hi anakanyisisa hi swikhongelo leswi humaka embilwini swa malandza ya Xikwembu ya le nkarhini lowu hundzeke. Hi xikombiso, hlaya hi xikhongelo xo titsongahata xa Yonasi loko a ri ekhwirini ra nhlampfi leyikulu. (Yon. 1:17–2:10) Kambisisa xikhongelo lexi humaka embilwini xa Solomoni lexi a xi kongomiseke eka Yehovha loko ku nyiketeriwa tempele. (1 Tih. 8:22-53) Naswona anakanyisisa hi xikhongelo xa Yesu xa xikombiso. (Mat. 6:9-13) Xa nkoka swinene, minkarhi hinkwayo ‘tivisa Xikwembu swikombelo swa wena.’ Loko u endla tano, “ku rhula ka Xikwembu loku tlulaka miehleketo hinkwayo ku ta rindza [mbilu ya wena] ni matimba ya [wena] ya mianakanyo.”—Filp. 4:6, 7. w15 8/15 1:11, 12


text:
Bibele
—Yi Tamele Rungula Rihi?
Hi rihi rungula ra nkoka leri Bibele yi ri tameleke?
Ha Yini U Fanele U Kambisisa Bibele?
Kambisisa tinhla tin’wana leti pfunaka malunghana ni Bibele, ku nga buku leyi dumeke swinene emisaveni hinkwayo.
XIYENGE 1
Muvumbi U Nyike Munhu Paradeyisi
Bibele yi ku hlamusela njhani ku vumbiwa ka vanhu? Hi swihi swileriso leswi Xikwembu xi swi nyikeke mpatswa wo sungula?
XIYENGE 2
Vanhu Va Lahlekeriwe Hi Paradeyisi
Loko Xikwembu xi tengisa Adamu na Evha hikwalaho ka swiendlo swa vona, hi wihi ntshembo lowu xi nga wu nyika vanhu?
XIYENGE 3
Vanhu Va Pone Ndhambi
Vubihi byi andze njhani emisaveni? Nowa u swi kombise njhani leswaku a a tshembekile?
XIYENGE 4
Xikwembu Xi Endle Ntwanano Na Abrahama
Ha yini Abrahama a rhurhele eKanana? Hi wihi ntwanano lowu Yehovha a wu endleke na Abrahama?
XIYENGE 5
Xikwembu Xi Katekise Abrahama Ni Ndyangu Wa Yena
Loko Yehovha a kombela Abrahama leswaku a endla xitlhavelo hi Isaka, a a hundzisela rungula rihi? I yini leswi Yakobe a swi profeteke loko a nga si fa
XIYENGE 6
Yobo U Tshame A Tshembekile
Buku ya Yobo yi swi kombisa njhani leswaku tintsumi ni vanhu va nga hoxa xandla eku vangamiseni ka vuhosi bya Xikwembu?
XIYENGE 7
Xikwembu Xi Kutsule Vaisrayele
Xikwembu xi n’wi tirhise njhani Muxe ku ntshunxa Vaisrayele evuhlongeni aEgipta? Paseka a yi tlangeriwa hi xivangelo xihi?
XIYENGE 8
Vaisrayele Va Nghene eTikweni Ra Kanana
Loko Vaisrayele va nghena etikweni ra Kanana, ha yini Yehovha a ponise Rahava ni ndyangu wakwe eYeriko?
XIYENGE 9
Vaisrayele Va Kombele Ku Va Ni Hosi
Loko Vaisrayele va kombela ku va ni hosi, Yehovha u hlawule Sawulo. Ha yini Yehovha a sive Hosi Sawulo hi Davhida?
XIYENGE 10
Solomoni Hosi Leyi Nga Ni Vutlhari
Hi swihi swikombiso swin’wana leswi kombisaka leswaku Solomoni a a tlharihile? Ku humelele yini loko a hambuke etindleleni ta Yehovha?
XIYENGE 11
Tinsimu Leti Huhuteriweke Leti Chavelelaka Ni Leti Dyondzisaka
Hi tihi tipisalema leti kombisaka ndlela leyi Xikwembu xi pfunaka ni ku chavelela lava xi rhandzaka? Hosi yi paluxe yini eka Risimu ra Solomoni?
XIYENGE 12
Vutlhari Bya Xikwembu Lebyi Hi Kongomisaka eVuton’wini
Kambisisa ndlela leyi ndzayo leyi huhuteriweke leyi nga ebukwini ya Swivuriso ni ya Eklesiasta yi nga ku nyikaka nkongomiso lowunene ni xivangelo xo tshemba Xikwembu.
XIYENGE 13
Tihosi Letinene Ni Leto Biha
Swi te njhani leswaku tiko ra Israyele ri avana ri va mimfumo yimbirhi?
XIYENGE 14
Xikwembu Xi Vulavule Hi Ku Tirhisa Vaprofeta Va Xona
I marungula ya muxaka muni lawa vaprofeta va Xikwembu va ma hundziseleke evanhwini? Xiya tinhloko-mhaka ta mune leti va vulavuleke ha tona.
XIYENGE 15
Muprofeta Loyi A A Ri eVuhlongeni U Vone Swivono Swa Vumundzuku
I yini leswi Daniyele a swi dyondzeke malunghana na Mesiya ni Mfumo wa Xikwembu?
XIYENGE 16
Ku Ta Ka Mesiya
Yehovha u ti tirhise njhani tintsumi na Yohane lowo Khuvula ku kombisa leswaku Yesu i Mesiya? Yehovha u swi kombise njhani erivaleni leswaku N’wana wakwe i Mesiya?
XIYENGE 17
Yesu U Dyondzise Hi Ta Mfumo Wa Xikwembu
A ku ri yihi nhloko-mhaka leyi Yesu a a chumayela ha yona? U swi kombise njhani leswaku vuhosi byakwe a byi ta sekeriwa eka rirhandzu ni vululami?
XIYENGE 18
Yesu U Endle Masingita
I yini leswi masingita ya Yesu ma swi kombisaka malunghana ni matimba yakwe swin’we ni leswi vuhosi byakwe lebyi taka byi nga ta swi endla emisaveni?
XIYENGE 19
Yesu U Profete Hi Swiendlakalo Swa Nkarhi Lowu Taka Leswi A Swi Ta Khumba Misava Hinkwayo
Xi vula yini xikombiso lexi Yesu a xi byeleke vaapostola vakwe?
XIYENGE 20
Yesu Kreste U Dlayiwile
Hi wihi nkhuvo lowuntshwa lowu Yesu a wu simekeke emahlweni ko va a xengiwa ni ku beleriwa emhandzini?
XIYENGE 21
Yesu U Pfuxiwile!
Vadyondzisiwa va Yesu va swi kumise ku yini leswaku Xikwembu xi n’wi pfuxile?
XIYENGE 22
Vaapostola Va Chumayele Hi Xivindzi
Ku humelele yini hi nkarhi wa Nkhuvo wa Pentekosta? Valala va endle yini hikwalaho ka leswi vadyondzisiwa va Yesu a va chumayela?
XIYENGE 23
Mahungu Lamanene Ma Hangalakile
Ku humelele yini endzhaku ka loko Pawulo a horise wanuna un’wana eListra? Swi tise ku yini leswaku Pawulo a hetelela a ri eRhoma?
XIYENGE 24
Pawulo U Tsalele Mavandlha
Hi wihi nkongomiso lowu Pawulo a wu nyikeleke malunghana ni mafambiselo lamanene ya vandlha? I yini leswi a swi vuleke malunghana ni mbewu leyi tshembisiweke?
XIYENGE 25
Xitsundzuxo Malunghana Ni Ripfumelo, Mahanyelo Ni Rirhandzu
Mukreste a nga ri kombisa njhani ripfumelo? Munhu u swi kombisa njhani leswaku wa xi rhandza hakunene Xikwembu?
XIYENGE 26
Misava Yi Ta Va Paradeyisi!
Buku ya Nhlavutelo yi ri gimeta njhani rungula ra Bibele?
Rungula Ra Bibele—Nkatsakanyo
Yehovha u swi hlavutele njhani hakatsongo-tsongo leswaku Yesu a a ta va Mesiya, loyi a a ta vuyetela paradeyisi emisaveni?
Nxaxamelo Wa Minkarhi Ya Le Bibeleni
Vona nxaxamelo wa minkarhi ya le Bibeleni, ku sukela hi 4026 B.C.E. ku fikela kwalomu ka 100 C.E.


text:
MHAKA YA VUTOMI
Leswi Ndzi Swi Fikeleleke Hikwalaho Ka Vutirheli Bya Nkarhi Hinkwawo
Loko ndzi anakanyisisa hi leswi humeleleke eka malembe ya 65 lawa ndzi ma heteke ndzi ri eka vutirheli bya nkarhi hinkwawo, ndzi nga vula ndzi tiyisile leswaku vutomi bya mina a byi tsakisa swinene. Leswi a swi vuli swona leswaku swilo a swi ndzi fambela kahle minkarhi hinkwayo. (Ps. 34:12; 94:19) Kambe eka hinkwaswo, vutomi bya mina a byi vuyerisa naswona a byi ri ni xikongomelo.
HI September 7, 1950, ndzi ve xirho xa ndyangu wa Bethele eBrooklyn. Hi nkarhi wolowo endyangwini wa Bethele a ko va ni vamakwerhu va xinuna ni va xisati lava ringanaka 355 lava humaka ematikweni yo hlayanyana lava a va ri exikarhi ka malembe ya 19 na 80. Vo tala va vona a va ri Vakreste lava totiweke.
NDLELA LEYI NDZI SUNGULEKE KU TIRHELA YEHOVHA HA YONA
Manana hi yena a ndzi dyondziseke ku tirhela “Xikwembu [xa hina] lexi tsakeke.” (1 Tim. 1:11) U sungule ku tirhela Yehovha loko ndza ha ri xifanyetana. Ndzi khuvuriwe hi July 1, 1939, enhlengeletanweni ya xifundzha le Columbus eNebraska le U.S.A., ndzi ri ni malembe ya khume. A hi hlengeletanile hi ri kwalomu ka dzana emuakweni lowu hirhiweke leswaku hi yingisela nkulumo leyi rhekhodiweke ya Joseph Rutherford leyi nge “Vufasisi Kumbe Ntshunxeko.” Loko nkulumo yi ri exikarhi, ntshungu wa vapfukeri wu sungule ku hlengeletana ehandle ka holo leyitsongo leyi a hi hlangane eka yona. Wu nghene hi nkani ivi wu yimisa minhlangano ya hina wu tlhela wu hi hlongola edorobeni. Hi ye hi ya hlengeletana epurasini ra makwerhu un’wana leri nga riki ekule ni le dorobeni kutani hi yingisela xiphemu lexi a xi sele xa nongonoko. Swi le rivaleni leswaku a ndzi nga ta ri rivala siku leri ndzi nga khuvuriwa ha rona.
Manana u ringete hi matimba ku ndzi kurisela entiyisweni. Hambileswi tatana a a ri wanuna lonene tlhelo tatana lonene, a a nga ri na mhaka ni vukhongeri kumbe nhluvuko lowu a ndzi wu endla hi tlhelo ra moya. Manana swin’we ni vamakwerhu van’wana va Vandlha ra Omaha va ndzi khutazile swinene.
XIBOHO XA MINA MALUNGHANA NI LESWI A NDZI TA SWI ENDLA HI VUTOMI BYA MINA
Loko ndzi ri ekusuhi ni ku heta xikolo, a ndzi fanele ndzi endla xiboho malunghana ni leswi ndzi nga ta swi endla hi vutomi bya mina. Nkarhi na nkarhi loko xikolo xi pfala hi ximumu, a ndzi teka vuphayona bya nkarhinyana swin’we ni vantshwa van’wana lava ndzi ringanaka na vona.
Majaha mambirhi lawa a ma ha ku thwasa eka ntlawa wa vunkombo wa Xikolo xa Giliyadi, ku nga John Chimiklis loyi a a ri mulanguteri wa xifundzha na Ted Jaracz loyi a a ri mulanguteri wa muganga, a va averiwe ku ta tirha endhawini ya ka hina. Swi ndzi hlamarisile loko ndzi twa leswaku a va ri emalembeni ya va-20. Hi nkarhi wolowo a ndzi ri ni malembe ya 18 naswona a ndzi ri ekusuhi ni ku heta xikolo. Ndza ha tsundzuka loko Makwerhu Chimiklis a ndzi vutisa leswaku a ndzi lava ku endla yini hi vutomi bya mina. Loko ndzi n’wi byerile, u ndzi khutazile a ku: “I mhaka ya kahle namba u nghenela ntirho wa nkarhi hinkwawo. A wu swi tivi leswi u nga ta swi fikelela hikwalaho ka wona.” Xikhutazo xexo ni xikombiso xa vamakwerhu volavo, swi ndzi tsakisile swinene. Kutani endzhaku ka loko ndzi hete xikolo, ndzi sungule ku phayona hi 1948.
NDZI VA XIRHO XA NDYANGU WA BETHELE
Hi July 1950, mina ni vatswari va mina hi ye entsombanweni wa matiko lowu a wu khomeriwe eXitediyamu xa Yankee eDorobeni ra New York. Eka ntsombano wolowo ndzi ye eka nhlangano wa lava tsakelaka ku ya tirha eBethele. Ndzi rhumele fomo ndzi vula leswaku ndzi tsakela ku tirha eBethele.
Hambileswi tatana a a nga lwisani na yona mhaka ya ku va ndzi phayona naswona ndzi tshama ekaya, a a vona onge ndzi fanele ndzi hakela mali yo karhi ya kamara leri a ndzi tshama eka rona ni ya swakudya. Xisweswo, siku rin’wana eku sunguleni ka August, loko ndzi ri karhi ndzi ya eku laveni ka ntirho, ndzi rhange ndzi kamba bokisi ra poso. Ndzi fike ndzi kuma papila ra mina leri humaka eBrooklyn. A ri sayiniwe hi Nathan H. Knorr, loyi a tsale a ku: “Xikombelo xa wena xo tirha eBethele xi amukeriwile. Ndza swi xiya leswaku u tiyimisele ku tshama eBethele vutomi bya wena hinkwabyo. Hikwalaho, ndzi lava leswaku u ta eBethele hi September 7, 1950, le 124 Columbia Heights, eBrooklyn, le New York.”
Loko tatana a vuya entirhweni hi siku rero, ndzi n’wi byele leswaku ndzi kume ntirho. U te, “I mhaka ya kahle, u ya tirha kwihi?” Ndzi te: “EBethele ya le Brooklyn naswona ndzi ta kuma khume wa tidolara hi n’hweti.” Sweswo swi n’wi hlamarisile, kambe u vule leswaku loko sweswo ku ri leswi ndzi swi hlawuleke ndzi fanele ndzi lwela ku swi fikelela. Swi nga si ya kwihi u khuvuriwile entsombanweni lowu a wu ri eXitediyamu xa Yankee hi 1953.
Lexi tsakisaka, Alfred Nussrallah loyi a ndzi phayona na yena, u vitaniwe ku ya eBethele hi nkarhi wun’we na mina naswona hi fambe swin’we ku ya kona. Endzhaku ka nkarhi u teke nsati naswona yena ni nsati wakwe Joan, va ye eGiliyadi endzhaku ka sweswo va ya entirhweni wa vurhumiwa eLebanon kutani va tlhelela eUnited States a ya va mulanguteri wa xifundzha.
SWIAVELO SWA LE BETHELE
Xiavelo xa mina xo sungula eBethele a ku ri ku tirha eka ndzawulo leyi ku hlanganisiwaka kona tibuku. Nkandziyiso lowu ndzi sunguleke ku tirha hi wona i buku leyi nge, What Has Religion Done for Mankind? Endzhaku ko tirha eka ndzawulo yoleyo kwalomu ka tin’hweti ta nhungu, ndzi averiwe ku ya tirha eka Ndzawulo ya Ntirho, ndzi tirha ehansi ka nkongomiso wa Makwerhu Thomas J. Sullivan. A swi tsakisa ku tirha na yena ni ku tswonga vutlhari ni ku twisisa ka moya loku a ku kumeke eka malembe lawa a a ri na wona a ri enhlengeletanweni leyi.
Endzhaku ka loko ndzi tirhe kwalomu ka malembe manharhu eka Ndzawulo ya Ntirho, Max Larson loyi a a ri mulanguteri wa fektri u ndzi byele leswaku Makwerhu Knorr u lava ku ndzi vona. Ndzi tivutisile leswaku ndzi dyohe yini. Ndzi te hefu, loko Makwerhu Knorr a ndzi byela leswaku a a lava ku tiva loko ndzi kunguhate ku famba eBethele enkarhini lowu taka. A a lava munhu loyi a a ta tirha ehofisini yakwe swa xinkarhana naswona a a lava ku tiva loko ndzi ta swi kota ku endla ntirho wa kona. Ndzi n’wi byele leswaku a ndzi kunguhatanga ku suka eBethele. Ndzi ve ni lunghelo ro tirha ehofisini yakwe eka malembe ya 20 lama landzeleke.
Ndzi tala ku vula leswaku a ndzi ta va ndzi nga swi kotanga ku hakelela dyondzo leyi ndzi yi kumeke loko ndzi ri karhi ndzi tirha na Makwerhu Sullivan na Makwerhu Knorr, ku katsa ni vamakwerhu van’wana va le Bethele, vo tanihi Milton Henschel, Klaus Jensen, Max Larson, Hugo Riemer na Grant Suiter. *
Vamakwerhu lava ndzi tirheke na vona a va hlelekile swinene eka mintirho ya vona leyi a va yi endlela nhlengeletano leyi. Makwerhu Knorr a a hiseka swinene entirhweni wakwe naswona a a lava ku vona ntirho wa Mfumo wu ya emahlweni hilaha swi nga kotekaka hakona. Lava a a tirha na vona ehofisini a swi va olovela ku vulavula na yena. Hambiloko minkarhi yin’wana hi nga voni swilo hi tihlo leri fanaka kambe a hi tiphofula hi ntshunxekile naswona a a tama a hi tshemba.
Siku rin’wana Makwerhu Knorr u vulavule na mina malunghana ni xilaveko xo khathalela swilo leswi nga vuriwaka leswaku i swilo leswitsongo. Hi xikombiso, u ndzi byele leswaku loko a ha ri mulanguteri wa fektri, Makwerhu Rutherford a a ta n’wi bela riqingho ivi a ku: “Makwerhu Knorr, loko u suka efektri u ta dya swakudya swa ninhlikanhi, ndzi kombela u ndzi tela na tirhaba. U ti veka etafuleni ra mina.” Makwerhu Knorr u vule leswaku nchumu wo sungula lowu a a wu endla a ku ri ku ya endhawini leyi a ku vekiwa swilo leswi tirhisiwaka etihofisini ivi a teka tirhaba a ti hoxa exikhwameni. Kutani nindzhenga a a ta ti yisa ehofisini ya Makwerhu Rutherford. A ku ri nchumu lowutsongo kambe a wu ri wa nkoka eka Makwerhu Rutherford. Kutani Makwerhu Knorr u te: “Ndzi tsakela leswaku ku va ni tipensele leti vatliweke etafuleni ra mina. Hikwalaho ndzi kombela u ti veka kwalaho mixo wun’wana ni wun’wana.” Ku ringana malembe yo tala a ndzi tiyiseka leswaku tipensele takwe ti tshama ti vatliwile.
Makwerhu Knorr a a tshamela ku vulavula hi nkoka wa ku yingisela hi vukheta loko hi komberiwa ku endla nchumu wo karhi. U tshama a ndzi nyika swiletelo leswi twisisekaka malunghana ni ndlela yo tamela mhaka yo karhi, kambe a ndzi nga n’wi yingiselanga hi vukheta. Hikwalaho ka sweswo, ndzi n’wi khomise tingana swinene. Ndzi tisorile, kutani ndzi tsale papila ro koma ndzi n’wi byela leswaku ndza tisola hi leswi ndzi swi endleke naswona a ndzi vona swi antswa leswaku ndzi nga ha tirheli kona ehofisini yakwe. Endzhakunyana hi mixo wolowo, Makwerhu Knorr u te eka tafula leri a ndzi tirhela eka rona. U te: “Robert, ndzi ri kumile papila ra wena. U endle xihoxo. A ndzi ku hlamusele kahle naswona ndza tshemba leswaku u ta va ni vukheta enkarhini lowu taka. Sweswi a hi tlhelele entirhweni.” Ndzi yi tlangele swinene ndlela leyi a a anakanyela ha yona.
KU NAVELA KU NGHENELA VUKATI
Endzhaku ko tirha eBethele ku ringana malembe ya nhungu, a ndzi nga ri na makungu man’wana handle ko hambeta ndzi tirha kona. Hambiswiritano, sweswo swi cincile. Hi nkarhi wa ntsombano wa matiko lowu a wu ri eXitediyamu xa Yankee ni le Polo Grounds hi 1958, ndzi vone Lorraine Brookes, loyi ndzi nga tshama ndzi hlangana na yena hi 1955 loko a ha phayona eMontreal le Canada. Ndzi tsakisiwe hi langutelo leri a a ri na rona hi vutirheli bya nkarhi hinkwawo ni ku navela kakwe ku ya kun’wana ni kun’wana laha nhlengeletano ya Yehovha yi nga ha n’wi rhumelaka kona. Pakani ya Lorraine a ku ri ku ya eXikolweni xa Giliyadi. Loko a ri ni malembe ya 22, u rhambiwe ku ya eka ntlawa wa vu-27 hi 1956. Endzhaku ko thwasa u averiwe ku ya va murhumiwa eBrazil. Mina na Lorraine hi tlhele hi tolovelana hi 1958 naswona u pfumerile loko ndzi n’wi gangisa. Hi kunguhate ku tekana haxawa xa kona naswona a hi ri ni ntshembo wo nghenela ntirho wa vurhumiwa havumbirhi bya hina.
Loko ndzi byele Makwerhu Knorr hi makungu ya mina, u ringanyete leswaku hi yima ivi hi tekana endzhaku ka malembe manharhu kutani hi hambeta hi tirha eBethele ya le Brooklyn. Hi nkarhi wolowo, leswaku mpatswa wu hambeta wu tirha eBethele endzhaku ka loko wu tekanile, un’we wa vona a a fanele a va a tirhe eBethele ku ringana malembe ya khume kumbe ku tlula naswona loyi un’wana a a fanele a tirhe malembe manharhu. Xisweswo, Lorraine u pfumerile ku tirha malembe mambirhi eBethele ya le Brazil kutani a tirha lembe rin’we eBethele ya le Brooklyn loko hi nga si tekana.
Eka malembe mambirhi yo sungula loko ha ha ku vutana a hi vulavurisana hi ku tsalelana mapapila ntsena. A swi durha swinene ku belana riqingho naswona hi nkarhi wolowo a ku nga ri na e-mail! Loko hi tekana hi September 16, 1961, hi ve ni nkateko wo va Makwerhu Knorr a nyikela nkulumo ya mucato wa hina. I ntiyiso leswaku malembe wolawo ma nga ri mangani lawa hi ma heteke hi rindzile a ma tikomba ma ri nkarhi wo leha. Kambe sweswi, loko hi anakanya hi ndlela leyi hi enerisekeke ha yona ni ntsako lowu hi veke na wona eka malembe yo tlula 50 hi tekanile, ha pfumela leswaku nkarhi lowu hi wu heteke hi rindzile a wu fanerile.
MALUNGHELO LAWA NDZI VEKE NA WONA
Hi 1964, ndzi nyikiwe lunghelo ro endzela matiko man’wana ndzi ri mulanguteri wa marhavi. Hi nkarhi wolowo, vavasati a va nga fambi na vona vanuna va vona eka maendzo wolawo. Hi 1977, ku ve ni ku cinca naswona vavasati va sungule ku famba ni vanuna va vona. Hi lembe rero, mina na Lorraine hi fambe na Grant na Edith Suiter eka maendzo yo endzela marhavi eJarimani, eAustria, eGreece, eCyprus, eTurkey ni le Israel. Matiko hinkwawo lawa ndzi ma endzeleke emisaveni hinkwayo i 70.
Hi 1980, eka rin’wana ra maendzo wolawo loko hi ri karhi hi ya eBrazil hi fike eBelém, ku nga doroba leri nga le ka ikhweyita laha Lorraine a nga tshama a va murhumiwa kona. Hi fike hi yima kwalaho leswaku hi endzela vamakwerhu lava nga eManaus. Eka nkulumo leyi nyikeriweke exitediyamu, hi vone ntlawa lowu tshameke swin’we lowu a wu nga landzeli mukhuva wa vanhu va le Brazil wo va vavasati va tswontswana marhama kutani vavanuna vona va qhavulana hi mavoko. Ha yini a va nga wu landzeli?
A ku ri Timbhoni-kulorhi leti rhandzekaka leti humaka endhawini leyi ku tshamaka vanhu va nhlokonho leyi kumekaka exikarhi ka khwati leri tlhumeke ra Amazon. Leswaku va nga va tluleti vuvabyi, a va tshamanga swin’we ni vanhu lavan’wana lava a va ri kona kwalaho. Hambiswiritano, va hi khumbe timbilu naswona a hi nge pfuki hi yi rivarile ndlela leyi a va tsake ha yona! Marito ya Esaya ma tiyisile: “Malandza ya mina ma ta huwelela hi ku tsaka hikwalaho ka xiyimo lexinene xa mbilu.”—Esa. 65:14.
VUTOMI LEBYI VUYERISAKA NI LEBYI NGA NI XIKONGOMELO
Mina na Lorraine hi tshamela ku anakanyisisa hi malembe yo tlula 60 lawa hi ma heteke hi tirhela Yehovha hi mbilu hinkwayo. Ha tsaka hi tindlela leti hi katekisiweke ha tona hi ku va hi pfumelele Yehovha a hi kongomisa hi ku tirhisa nhlengeletano yakwe. Hambileswi ndzi nga ha swi kotiki ku endzela matiko yo tala ku fana ni malembe lama hundzeke, ndzi kota ku endla ntirho wa mina wa siku ni siku wo pfuneta Huvo leyi Fumaka, ndzi tirha ni Komiti ya Muungameri ni Komiti ya Ntirho. Ndzi ri tlangela swinene lunghelo ro hlanganyela hi ndlela leyi eku seketeleni ka vamakwerhu emisaveni hinkwayo. Hi tshama hi ri eku hlamaleni loko hi vona nhlayo leyikulu ya majaha ni vanhwana lava nga ni langutelo lerinene hi ntirho wa nkarhi hinkwawo ku fana na Esaya loyi a nga te: “Hi mina loyi! Ndzi rhume.” (Esa. 6:8) Vanhu lava vo tala va phindha ntiyiso wa marito ya mulanguteri wa xifundzha loyi a tshameke a ku: “I mhaka ya kahle namba u nghenela ntirho wa nkarhi hinkwawo. A wu swi tivi leswi u nga ta swi fikelela hikwalaho ka wona.”
^ ndzim. 20 Leswaku u hlaya hi timhaka ta vutomi bya vamakwerhu lava, vona swihloko leswi landzelaka swa Xihondzo xo Rindza: Thomas J. Sullivan (August 15, 1965, hi Xinghezi); Klaus Jensen (October 15, 1969, hi Xinghezi); Max Larson (September 1, 1989); Hugo Riemer (September 15, 1964, hi Xinghezi); na Grant Suiter (September 1, 1983, hi Xinghezi).


text:
NDZIMA 8
Matimba Yo Vuyetela—Yehovha U “Endla Swilo Hinkwaswo Swi Va Leswintshwa”
1, 2. Xana i ku lahlekeriwa ka muxaka muni loku hlaselaka vanhu namuntlha, naswona ku hi khumba njhani?
LOKO xihlangi xi faya kumbe xi lahlekeriwa hi xitlangiso lexi xi xi rhandzaka ngopfu, xi rila hi xiviti. Xi hlomula ni mbilu! Kambe, xana u tshama u vona ndlela leyi xikandza xa xihlangi xi xalamukaka ha yona loko mutswari a xi kumela xitlangiso lexi a xi lahlekile? Eka mutswari swi nga ha olova ku kuma xitlangiso kumbe ku xi lunghisa. Kambe u kuma xihlangi xi nga ha tikoti hi ntsako. Xitlangiso lexiya a xi vonaka xi pfotlosekile, se xi lunghisiwile!
2 Yehovha Mutswari lonkulu, u ni matimba yo vuyisa leswi vana va yena va laha misaveni va nga ha swi vonaka onge a swi nge he tlheli swi kumeka. Ina, a hi vulavuli hi switlangiso leswi nga vuliki nchumu. Eminkarhini “ya mangava leyi swi nonon’hwaka ku langutana na yona,” hi lahlekeriwa hi swilo swa nkoka. (2 Timotiya 3:1-5) Swilo swo tala leswi vanhu va swi tekaka swi ri swa risima swi vonaka swi ri ekhombyeni minkarhi hinkwayo—yindlu, nhundzu, ntirho, hambi ku ri rihanyo. Hi nga ha titwa hi hele matimba loko hi anakanya hi ku onhiwa ka mbangu loku vangelaka ku herisiwa ka tinxaka ta swiharhi ni swimilana swo tala. Hambiswiritano, a xi kona lexi hi vangelaka gome ku fana ni ku feriwa hi munhu loyi hi n’wi rhandzaka. Ku tiva ntsena leswaku u lahlekeriwile, swi nga ya swi ku heta matimba.—2 Samuwele 18:33.
3. Hi langutele yini leswi chavelelaka hi ku ya hi Mintirho 3:21, naswona Yehovha u ta tirhisa mani ku swi hetisisa?
3 Ha chaveleleka loko hi dyondza hi matimba ya Yehovha yo vuyetela! Hilaha hi nga ta vona hakona, ku ni swilo swinyingi leswi Xikwembu xi nga ta tlhela xi swi nyika vana va xona va laha misaveni. Entiyisweni, Bibele yi kombisa leswaku xikongomelo xa Yehovha i “ku vuyeteriwa ka swilo hinkwaswo.” (Mintirho 3:21) Leswaku a hetisisa sweswo, Yehovha u ta tirhisa Mfumo wa Mesiya, lowu eka wona ku fumaka N’wana wa yena, Yesu Kreste. Swiendlakalo swi kombisa leswaku Mfumo lowu wu sungule ku fuma etilweni hi 1914. * (Matewu 24:3-14) Ku ta vuyeteriwa yini? A hi kambisiseni yin’wana ya mintirho leyikulu ya ku vuyetela ya Yehovha. Wun’wana wa yona se ha wu vona naswona ha vuyeriwa hi wona. Yin’wana yi ta hlanganisa swilo swo tala enkarhini lowu taka.
Ku Vuyeteriwa Ka Vugandzeri Byo Tenga
4, 5. Xana ku endleke yini eka vanhu va Xikwembu hi 607 B.C.E., naswona Yehovha u va tshembise yini?
4 Leswi ana se Yehovha a swi vuyeteleke i vugandzeri byo tenga. Leswaku hi twisisa leswi sweswo swi vulaka swona, a hi kambisiseni matimu ya mfumo wa Yuda. Loko hi ri karhi hi endla sweswo, hi ta vona ndlela leyi Yehovha a ma tirhisaka ha yona matimba yo vuyetela.—Varhoma 15:4.
5 Wa nga anakanya ndlela leyi Vayuda vo tshembeka va titweke ha yona loko Yerusalema a lovisiwa hi 607 B.C.E. Muti wa vona lowu rhandzekaka wu lovisiwile, naswona makhumbi ya wona ma mbundzumuxiwile. Xo biha ku tlurisa, tempele yo kwetsima leyi akiweke hi Solomoni, ku nga xivindzi xa vugandzeri byo tenga bya Yehovha emisaveni hinkwayo, yi sale yi ri rhumbi. (Pisalema 79:1) Lava poneke va yisiwe evuhlongeni eBabilona, va siya tiko ra rikwavo, ri sala ri ri marhumbi lama ku tshamaka swiharhi swa nhova eka wona. (Yeremiya 9:11) Eka vanhu a swi tikomba ri lovele makumu. (Pisalema 137:1) Kambe Yehovha u vulavule ka ha ri emahlweni hi ta ndzoviso lowu, a tlhela a tshembisa leswaku tiko leri a ri ta tlhela ri pfuxiwa.
6-8. (a) Xana i mhaka yihi leyi humelelaka ngopfu ematsalweni ya vaprofeta va Vaheveru, naswona vuprofeta byebyo byi hetiseke njhani ro sungula? (b) Eminkarhini ya manguva lawa, xana vuprofeta byo tala byo vuyetela byi hetiseke njhani eka vanhu va Xikwembu?
6 Entiyisweni, ku vuyeteriwa a ku ri mhaka leyi humelelaka ngopfu ematsalweni ya vaprofeta va Vaheveru. * Hi ku tirhisa vona, Yehovha u tshembise leswaku tiko leri u ta ri tlherisela exiyin’weni xa rona, ri va ni vaaki, ri va leri noneke, leri sirheleriweke eka swivandzana swa nhova naswona a ri nge he hlaseriwi hi valala. Tiko ra vona leri tlheleleke exiyin’weni xa rona u ri vule paradeyisi ya xiviri! (Esaya 65:25; Ezekiyele 34:25; 36:35) Ku tlula kwalaho, a ku ta pfuxetiwa vugandzeri byo tenga, naswona tempele a yi ta akiwa hi vuntshwa. (Mikiya 4:1-5) Vuprofeta lebyi byi nyike Vayuda ntshembo, byi va pfuna leswaku va tiyisela vuhlonga eBabilona ku ringana malembe ya 70.
7 Nkarhi wa ku vuyeteriwa wu kale wu fika. Loko va ntshunxiwile eBabilona, Vayuda va tlhelele eYerusalema va fika va pfuxeta tempele ya Yehovha. (Ezra 1:1, 2) Ntsendze loko va namarhela vugandzeri byo tenga, Yehovha a a ta va katekisa a tlhela a endla tiko ra vona ri nona ri tlhela ri tsaka. A a va sirhelela eka valala ni le ka swiharhi swa nhova leswi nga ni makume ya malembe swi ri karhi swi tshama etikweni ra vona. Wa nga vona ndlela leyi va faneleke va tsake ha yona hikwalaho ka matimba ya Yehovha yo vuyetela! Kambe, swiendlakalo sweswo a swo va masungulo ya ku hetiseka kutsongo ka vuprofeta bya ku vuyeteriwa. Ku hetiseka lokukulu a ka ha ri endleleni “exiphen’wini xo hetelela xa masiku,” ku nga nkarhi lowu hi hanyaka eka wona, lowu eka wona Mudyandzhaka wa Hosi Davhida, loyi ku nga khale a tshembisiwile, a nga ta vekiwa exiluvelweni.—Esaya 2:2-4; 9:6, 7.
8 Endzhakunyana ka loko Yesu a vekiwe exiluvelweni eMfun’weni wa le tilweni hi 1914, u khathalele swilaveko swa moya swa vanhu va Xikwembu lavo tshembeka emisaveni. Hilaha Korexe nhenha ya Muperesiya yi ntshunxeke masalela ya Vayuda hakona eBabilona hi 537 B.C.E., Yesu u ntshunxe masalela ya Vayuda va moya—valandzeri vakwe—eka nkucetelo wa Babilona wa manguva lawa, mfumo wa misava wa vukhongeri bya mavunwa. (Varhoma 2:29; Nhlavutelo 18:1-5) Ku sukela hi 1919 ku ya emahlweni, vugandzeri byo tenga byi tlheriseriwe endhawini ya byona leyi faneleke, evuton’wini bya Vakreste va xiviri. (Malakiya 3:1-5) Ku sukela kwalaho, vanhu va Yehovha va n’wi gandzele etempeleni ya yena ya moya leyi basisiweke—ku nga lunghiselelo ra Xikwembu ra vugandzeri byo tenga. Ha yini leswi swi ri swa nkoka eka hina namuntlha?
Ku Vuyeteriwa Hi Tlhelo Ra Moya—Ha Yini Ku Ri Ka Nkoka
9. Endzhaku ka loko vaapostola va file, xana tikereke ta Vujagana ti byi endle yini vugandzeri bya Xikwembu, kambe Yehovha u endle yini esikwini ra hina?
9 Anakanya hi langutelo leri a ri ri kona khale. Vakreste va le ka lembe xidzana ro sungula va tiphine hi mikateko yo tala ya moya. Kambe Yesu ni vaapostola va vule ka ha ri emahlweni leswaku vugandzeri bya ntiyiso a byi ta thyakisiwa ni ku nyamalala. (Matewu 13:24-30; Mintirho 20:29, 30) Loko nkarhi wa vaprofeta wu herile, ku pfumbuke Vujagana. Vafundhisi va byona va teke tidyondzo ta vuhedeni ni swiendlo swa byona. Va tlhele va endla leswaku swi nga koteki ku tshinela eka Xikwembu, va xi hlamusela tanihi Vunharhu-un’we lebyi nga hlamuselekiki ni ku dyondzisa vanhu ku kombela ndzivalelo eka vaprista ni ku khongela eka Mariya ni le ka “vakwetsimi” vo hambana-hambana ematshan’weni yo khongela eka Yehovha. Sweswi, endzhaku ka madzana ya malembe ya vukanganyisi byebyo, xana Yehovha u endle yini? Exikarhi ka misava leyi ya namuntlha—leyi taleriweke hi vuxisi lebyi nga eka vukhongeri naswona yi thyakisiweke hi swiendlo leswi nga fambisaniki ni Xikwembu—u nghenelerile kutani a pfuxeta vugandzeri byo tenga! Handle ko hundzeleta hi nga vula leswaku ku vuyeteriwa loku i xin’wana xa swiendlakalo swa nkoka swa manguva lawa.
10, 11. (a) Xana i swilo swihi swimbirhi leswi paradeyisi ya moya yi katsaka swona, naswona wena u khumbeka njhani? (b) Xana i vanhu va njhani lava Yehovha a va hlengeleteke eparadeyisini ya moya, naswona va ta va ni lunghelo ro vona yini?
10 Hikwalaho, Vakreste va ntiyiso namuntlha va tsakela paradeyisi ya moya. Xana paradeyisi leyi yi katsa yini? Ngopfu-ngopfu yi katsa swilo swimbirhi. Xo sungula i vugandzeri byo tenga bya Xikwembu xa ntiyiso, Yehovha. U hi katekise hi vugandzeri lebyi nga riki na mavunwa naswona byi nga soholotiwangiki. U hi katekise hi swakudya swa moya. Leswi swi endla hi kota ku dyondza hi Tatana wa hina wa le tilweni, hi n’wi tsakisa ni ku tshinela eka yena. (Yohane 4:24) Mhaka ya vumbirhi ya paradeyisi ya moya yi katsa vanhu. Hilaha Esaya a profeteke hakona, “exiphen’wini xo hetelela xa masiku,” Yehovha u dyondzise vagandzeri va yena tindlela ta ku hanya hi ku rhula. U herise tinyimpi exikarhi ka hina. Hambileswi hi nga hetisekangiki, u hi pfuna ku ambala “vumunhu lebyintshwa.” U katekisa matshalatshala ya hina hi moya wa yena wo kwetsima, lowu humesaka mihandzu leyinene eka hina. (Vaefesa 4:22-24; Vagalatiya 5:22, 23) Loko u hanya hi ku pfumelelana ni moya wa Xikwembu, kunene u xiphemu xa paradeyisi ya moya.
11 Yehovha u tise vanhu lava a va rhandzaka eka paradeyisi leyi ya moya—lava n’wi rhandzaka, lava rhandzaka ku rhula ni lava “khathalaka hi xilaveko xa vona xa moya.” (Matewu 5:3) Volavo i vanhu lava nga ta va ni lunghelo ro vona ku vuyeteriwa lokukulu—ka vanhu ni ka misava hinkwayo.
“Waswivo, Ndzi Endla Swilo Hinkwaswo Swi Va Leswintshwa.”
12, 13. (a) Ha yini vuprofeta bya ku vuyeteriwa bya ha fanele byi hetiseka hi ndlela yin’wana? (b) Hi xihi xikongomelo xa Yehovha hi misava hilaha a vuleke ha kona aEdeni, naswona ha yini leswi swi hi nyika ntshembo mayelana ni nkarhi lowu taka?
12 Vuprofeta byo tala lebyi vulavulaka hi ku vuyeteriwa, a byi vulavuli hi ku vuyeteriwa hi tlhelo ra swa moya ntsena. Hi xikombiso, Esaya u tsale hi nkarhi lowu vavabyi, lava khwitaka, lavo-fe-mahlo ni lava nga twiki va nga ta hanyisiwa ha wona, naswona rifu ri ta mitiwa hilaha ku nga heriki. (Esaya 25:8; 35:1-7) Switshembiso sweswo a swi hetisekanga hi xiviri eIsrayele wa khale. Hambileswi se hi voneke ku hetiseka ka switshembiso leswi hi tlhelo ra moya esikwini ra hina, ha tiyiseka leswaku enkarhini lowu taka, swi ta hetiseka hi xiviri, naswona hi ndlela leyi hlamarisaka. Hi swi tivisa ku yini?
13 Le ndzhaku aEdeni Yehovha u xi veke erivaleni xikongomelo xa yena mayelana ni misava leyi: A yi fanele yi akiwa hi ndyangu wa vanhu lava tsakeke, lava nga ni rihanyo lerinene ni vun’we. Vavanuna ni vavasati a va fanele va khathalela misava ni swivumbiwa hinkwaswo leswi nga le ka yona, leswaku va endla pulanete hinkwayo yi va paradeyisi. (Genesa 1:28) Sweswo swi hambane ekule ni leswi timhaka ti yimiseke xiswona sweswi. Hambiswiritano, hi nga tiyiseka leswaku swikongomelo swa Yehovha a swi nge siveriwi. (Esaya 55:10, 11) Yesu, Mesiya la nga Hosi leyi vekiweke hi Yehovha, u ta tisa Paradeyisi ya misava hinkwayo.—Luka 23:43.
14, 15. (a) Yehovha u ta swi endla njhani “swilo hinkwaswo swi va leswintshwa”? (b) Xana vutomi byi ta va njhani eParadeyisini, naswona i yini lexi ku tsakisaka ngopfu hi yona?
14 Wa nga anakanya se u vona misava hinkwayo yi hundzuriwe Paradeyisi! Mayelana ni nkarhi wolowo, Yehovha u te: “Waswivo, ndzi endla swilo hinkwaswo swi va leswintshwa.” (Nhlavutelo 21:5) Vona leswi sweswo swi nga ta vula swona. Loko Yehovha a hetile ku tirhisa matimba ya yena yo lovisa mafambiselo lawa yo biha ya khale, ku ta sala “matilo lamantshwa ni misava leyintshwa.” Leswi swi vula leswaku hulumendhe leyintshwa yi ta fuma yi ri etilweni ehenhla ka misava leyintshwa leyi nga ni vanhu lava rhandzaka Yehovha ni lava endlaka ku rhandza ka yena. (2 Petro 3:13) Sathana swin’we ni madimona yakwe, va ta pfaleriwa. (Nhlavutelo 20:3) Ku ta va ro sungula endzhaku ka magidi ya malembe, leswaku vanhu va ntshunxiwa eka nkucetelo wolowo wo homboloka, wa rivengo ni lowu onhaka. A swi kanakanisi leswaku a hi nge tikoti hi ntsako hikwalaho ka ntshunxeko lowu hi nga ta va hi ri na wona.
15 Eku heteleleni, hi ta kota ku khathalela pulanete leyi yo xonga hilaha a swi fanele swi ve hakona eku sunguleni. Misava yi ni matimba ya ku tipfuxeta hi yoxe. Mativa lama thyakisiweke ni milambu yi nga tibasisa hi yoxe loko leswi swi yi thyakisaka swi susiwile; tindhawu leti onhiweke hi nyimpi ti nga hlakarhela loko ko herisiwa nyimpi. Mawaku ntsako lowu nga ta va kona loko hi tirha hi ku pfumelelana ni milawu ya ntumbuluko ya misava, hi pfuneta ku yi hundzula yi fana ni ntanga, pulanete hinkwayo yi va Edeni leyi nga ni tinxaka-xaka ta leswi hanyaka! Ematshan’weni yo kukula tinxaka-xaka ta swiharhi ni swimilana, munhu u ta va ni ku rhula ni ntumbuluko hinkwawo lowu nga emisaveni. Hambi ku ri vana, a xi kona xiharhi lexi va nga ta xi chava.—Esaya 9:6, 7; 11:1-9.
16. EParadeyisini, i ku vuyeteriwa kwihi loku nga ta khumba un’wana ni un’wana wa vanhu lavo tshembeka?
16 Na hina vini hi ta tsakela ku hlakarhela. Endzhaku ka Armagedoni, lava poneke va ta vona vanhu lava hanyisiwaka hi singita emisaveni hinkwayo. Hilaha a endleke hakona loko a ri emisaveni, Yesu u ta tirhisa matimba ya yena lawa Xikwembu xi n’wi nyikeke wona leswaku a hanyisa lavo-fe-mahlo, lava nga twiki, lava lamaleke ni lava vabyaka. (Matewu 15:30) Lava dyuhaleke va ta tlhela va kuma matimba ni rihanyo lerinene. (Yobo 33:25) Ku khwanyala ku ta nyamalala, swirho swi ta oloriwa ni misiha yi ta tiyelela. Vanhu hinkwavo lavo tshembeka va ta swi twa leswaku xidyoho ni ku nga hetiseki swi ya swi nyamalala hakatsongo-tsongo. Mawaku ndlela leyi hi nga ta nkhensa Yehovha Xikwembu ha yona, hikwalaho ka matimba ya yena lama hlamarisaka yo vuyetela! Sweswi a hi xiyeni mhaka leyi ngopfu-ngopfu yi khutazaka mayelana ni karhi wa ku vuyeteriwa loku tsakisaka.
Ku Tlherisela Vutomi Eka Lava Feke
17, 18. (a) Hikwalaho ka yini Yesu a tshinye Vasaduki? (b) I yini leswi vangeleke leswaku Eliya a kombela Yehovha leswaku a pfuxa xifanyetana?
17 Eka lembe-xidzana ro sungula C.E., varhangeri van’wana va vukhongeri lava vuriwaka Vasaduki, a va nga pfumeli eka ku pfuxiwa ka vafi. Yesu u va tshinye hi marito lawa: “Mi hoxisile, hikuva a mi ma tivi Matsalwa hambi ku ri matimba ya Xikwembu.” (Matewu 22:29) Ina, Matsalwa ma paluxa leswaku Yehovha u ni matimba yo vuyetela. U ta swi endlisa ku yini sweswo?
18 Wa nga anakanya hi leswi endlekeke esikwini ra Eliya. Noni a a yi tlakule ntsumbu wa n’wana wa yona wo sungula ni wo hetelela. Xifanyetana xa yona a a xi file. Muprofeta Eliya loyi a a endzele noni swa nkarhinyana, swi nga ha endleka leswaku a a chuhile. Eku sunguleni u pfune n’wana loyi leswaku a nga fi hi ndlala. Swi nga ha endleka leswaku Eliya a tolovelane ngopfu ni xifanyetana lexi. Mana wa xona a a tshoveke mbilu. Xifanyetana lexi a xi n’wi sula mihloti yo feriwa hi nuna. Swi nga ha endleka leswaku a a ri ni ntshembo wa leswaku xi ta n’wi wundla loko se a dyuhele. Hikwalaho ka gome, noni a yi ehleketa leswaku yi le ku xupuriweni hikwalaho ka swidyoho swa yona swa nkarhi lowu hundzeke. Eliya a nga swi kotanga ku tiyiselela nhlomulo lowu. U teke ntsumbu emavokweni ya noni, a wu yisa kamareni ra yena, kutani a kombela Yehovha Xikwembu leswaku a tlherisela moya-xiviri kumbe vutomi bya n’wana loyi.—1 Tihosi 17:8-21.
19, 20. (a) Abrahama u swi kombise njhani leswaku u ni ripfumelo eka matimba ya Yehovha yo vuyetela, naswona ripfumelo ro tano a ri sekeriwe eka yini? (b) Xana Yehovha u n’wi vuyerise njhani Eliya hikwalaho ka ripfumelo rakwe?
19 Eliya a nga ri wo sungula ku tshemba leswaku vafi va ta pfuxiwa. Eka malembe-xidzana lama hundzeke, Abrahama a a tshemba leswaku Yehovha u na wona matimba yo tlherisela vutomi—naswona a a ri ni xivangelo lexi twalaka xo tshemba sweswo. Loko Abrahama a ri ni malembe ya 100 naswona Sara a ri na 90, Yehovha u hlakarherise swirho swa vona swo veleka, hi singita u endle leswaku Sara a veleka n’wana wa mufana. (Genesa 17:17; 21:2, 3) Endzhakunyana loko n’wana se a kurile, Yehovha u kombele Abrahama leswaku a endla gandzelo hi n’wana wa yena. Abrahama u kombise ripfumelo, a a ri ni ntshembo wa leswaku Yehovha u ta byi vuyisa vutomi bya n’wana wa yena Isaka la rhandzekaka. (Vaheveru 11:17-19) Ripfumelo ro tano, ro enta ri swi kombisa kahle leswaku hikwalaho ka yini Abrahama, loko a nga si tlhandlukela entshaveni ku ya endla gandzelo hi n’wana wa yena, a tiyisekiseke malandza ya yena leswaku yena na Isaka va ta vuya swin’we.—Genesa 22:5.
20 Yehovha u tshike Isaka a hanya, kutani a ku nga ri na xilaveko xa leswaku a pfuxiwa enkarhini wolowo. Hambiswiritano, emhakeni ya Eliya n’wana wa noni ana se a file—kambe a ku nga ri khale a file. Yehovha u vuyerise ripfumelo ra muprofeta hi ku pfuxa n’wana! Hiloko Eliya a teka n’wana a n’wi yisa eka mana wakwe, a vula marito lawa lama nga rivalekiki, a ku: “Waswivo, n’wana wa wena wa hanya.”—1 Tihosi 17:22-24.
21, 22. (a) A ku ri xihi xikongomelo xa ku tsariwa ka timhaka ta ku pfuxiwa ka vafi eMatsalweni? (b) Xana ntirho wa ku pfuxiwa ka vafi eParadeyisini wu ta va wukulu ku fikela kwihi, naswona va ta pfuxiwa hi mani?
21 Xisweswo i ro sungula eBibeleni, hi vona Yehovha a tirhisa matimba ya yena yo pfuxa vanhu. Endzhakunyana Yehovha u nyike Eliya, Yesu, Pawulo na Petro matimba yo pfuxa lava feke. Ina, lava va pfuxiweke va hetelele va file. Hambiswiritano, timhaka teto ta le Bibeleni ti hi kombisa swilo swo hlamarisa leswi swi nga ta endleka enkarhini lowu taka.
22 EParadeyisini, Yesu u ta hetisisa ntirho wa yena tanihi leswi a nga “ku pfuka ni vutomi.” (Yohane 11:25) U ta pfuxa vanhu va ntsandza-vahlayi, a va nyika lunghelo ro hanya hilaha ku nga heriki emisaveni ya Paradeyisi. (Yohane 5:28, 29) Wa nga anakanya hi ku hlangana ka vanghana lava rhandzanaka, ni maxaka, lava ku nga khale va hambanisiwe hi rifu, va ri karhi va vukarhana, ku twala swikhiyana swa ntsako! Vanhu hinkwavo va ta dzunisa Yehovha hikwalaho ka matimba ya yena yo vuyetela.
23. Hi xihi xikombiso lexikulu swinene xa matimba ya Yehovha, naswona xi wu tiyisa njhani ntshembo wa hina mayelana ni nkarhi lowu taka?
23 Yehovha u nyikele xitiyisekiso xa leswaku ntshembo wolowo wu tiyile. U nyikele xikombiso lexikulu swinene xa matimba ya yena, hi ku pfuxa N’wana wakwe Yesu, a va xivumbiwa xa moya lexi nga ni matimba, a va ni xikhundla lexi landzelaka xa Yehovha. Yesu la pfuxiweke u voniwe hi madzana-dzana ya vanhu. (1 Vakorinto 15:5, 6) Hambi ku ri lava a va kanakana, vumbhoni byebyo byi fanele byi va enerisile. Yehovha u ni matimba yo vuyetela vutomi.
24. Hikwalaho ka yini hi nga tiyisekaka leswaku Yehovha u ta va pfuxa lava feke, naswona i ntshembo wihi lowu un’wana ni un’wana wa hina a faneleke a anakanya ha wona?
24 Yehovha a ngo va na matimba yo pfuxa vafi ntsena, kambe wa swi tsakela ku va pfuxa. Yobo, wanuna wo tshembeka u huhuteriwe ku vula leswaku kahle-kahle, Yehovha u navela ku pfuxa vafi. (Yobo 14:15) Xana sweswo a swi ku endli u rhandza Xikwembu, lexi xi hisekelaka ku tirhisa matimba ya xona yo vuyetela hi ndlela yoleyo ya rirhandzu? Nakambe tsundzuka leswaku ku pfuxiwa ka vafi hi wun’wana wa mintirho leyikulu leyi Yehovha a nga ta yi endla enkarhini lowu taka. Loko u ri karhi u tshinela eka yena, minkarhi hinkwayo anakanya hi ntshembo wa risima, wa leswaku na wena siku rin’wana u ta swi vona loko Yehovha a “endla swilo hinkwaswo swi va leswintshwa.”—Nhlavutelo 21:5.
^ ndzim. 3 ‘Minkarhi ya ku vuyeteriwa ka swilo hinkwaswo’ yi sungule loko ku simekiwa Mfumo wa Mesiya, loko mudyandzhaka wo tshembeka wa Hosi Davhida a vekiwe exiluvelweni. Yehovha u tshembise Davhida leswaku mudyandzhaka wa yena a a ta fuma hilaha ku nga heriki. (Pisalema 89:35-37) Kambe endzhaku ka loko Babilona wu lovise Yerusalema hi 607 B.C.E., a ku na vatukulu va Davhida va xiviri lava vekiweke exiluvelweni xa vuhosi xa Xikwembu. Loko a vekiwa exiluvelweni xa vuhosi etilweni, Yesu loyi a velekiweke emisaveni tanihi mudyandzhaka wa Davhida, u ve Hosi leyi a ku ri khale yi tshembisiwile.
^ ndzim. 6 Hi xikombiso, Muxe, Esaya, Yeremiya, Ezekiyele, Hosiya, Yuwele, Amosi, Obadiya, Mikiya na Sofaniya, hinkwavo va vulavule hi mhaka leyi.
DYONDZA SWO TALA
Xana Bibele Yi Dyondzisa Yini Hakunene?
Hi Xihi Xikongomelo Xa Xikwembu Hi Misava?
Xana xikongomelo xa Xikwembu xa ku endla misava leyi yi va paradeyisi xi ta kala xi hetiseka? Loko swi ri tano, xi ta hetiseka rini?


text:
Abstract:
Tsenguluso iyi yo bvisela khagala matshimbidzele a mbingano ya Vhavenḓa zwi tshi kwama zwine mbingano iyi ya vha zwone, u dzhenelela ha vhabebi, maambisele, u lugiselwa ha mbingano, lumalo u swika kha u vhinga kana u vhingwa.
Yo dovha ya bvisela khagala khaedu dzo livhanaho na iyi mbingano ṋamusi dzine dza vha u sa dzhenelela ha vhabebi kha mbingano dza vhana vhavho. U ḓiṱoḓela vhafunwa ha vhaswa ano maḓuvha, zwiitisi zwa u sa malwa ha vhafumakadzi khathihi na u sengulusa uri ndi ngani vhanna ano maḓuvha vha si tsha mala vhafumakadzi vhanzhi.


text:
Xana Hi Fanele Hi Vutisa Xikwembu?
VAN’WANA va vula leswaku swi hoxile ku vutisa Xikwembu. Va nga ha anakanya leswaku a swi kombisi xichavo ku vutisa leswaku ha yini Xikwembu xi pfumelela kumbe xi nga pfumeleli swilo swo karhi leswaku swi humelela. Xana rero i vonelo leri u nga na rona?
Loko u anakanya leswaku swi hoxile kumbe a swi kombisi xichavo ku vutisa Xikwembu, u nga ha hlamala ku tiva leswaku vanhu vo tala vo lulama va xi vutisile Xikwembu. Xiya swikombiso leswi landzelaka swa swivutiso leswi va xi vutiseke swona:
Wanuna wo tshembeka Yobo u vutise a ku: “Hikwalaho ka yini lavo homboloka va hambeta va hanya, va dyuhala, va tlhela va va ni rifuwo ro tala?”—Yobo 21:7.
Muprofeta wo tshembeka Habakuku u vutise a ku: “Ha yini u languta lava va xengaka, u miyela loko munhu wo homboloka a mita loyi a lulameke ku n’wi tlula?”—Habakuku 1:13.
Yesu Kreste u vutise a ku: “Xikwembu xanga, Xikwembu xanga, u ndzi tshikele yini?”—Matewu 27:46.
Loko u hlaya Matsalwa lama nga ekusuhi ni tindzimana teto, u ta swi xiya leswaku a ku na laha ku kombisaka leswaku Yehovha * Xikwembu u khunguvanyekile loko a vutisiwa swivutiso sweswo leswi humaka embilwini. Hakunene a swi hlamarisi leswi a nga khunguvanyekiki. Hi xikombiso, Xikwembu a xi khunguvanyeki loko hi xi kombela leswaku xi enerisa swilaveko swa hina swa xisekelo leswi endlaka leswaku mimiri ya hina yi tshama yi hanye kahle. Hi ntsako, xi hi nyika leswi hi swi lavaka. (Matewu 6:11, 33) Hilaha ku fanaka, hi ku swi rhandza xi hi nyika rungula leri nga ta endla leswaku hi tshama hi hanye kahle emianakanyweni ni le mintlhavekweni. (Vafilipiya 4:6, 7) Entiyisweni, Yesu u byele vadyondzisiwa vakwe a ku: “Hambetani mi kombela, kutani mi ta nyikiwa.” (Matewu 7:7) Marito ya xitshembiso xa Yesu ma komba leswaku a a nga vulavuli ntsena hi ku kuma swilo swa nyama kambe a a vulavula ni hi ku kuma tinhlamulo ta swivutiso swa nkoka.
Loko a wu ri ni lunghelo ro vutisa, hi xihi xivutiso lexi a wu ta lava ku xi vutisa Xikwembu eka leswi landzelaka?
Xana vutomi bya mina byi ni xikongomelo?
Xana ku ta humelela yini loko ndzi fa?
Ha yini u pfumelela leswaku ndzi xaniseka?
Tanihi leswi “Matsalwa hinkwawo ma [huhuteriweke] hi Xikwembu,” u ta kuma tinhlamulo leti Xikwembu xi ti nyikelaka eRitweni ra xona, ku nga Bibele. (2 Timotiya 3:16) Anakanya hileswi endleke leswaku van’wana va vutisa swivutiso leswi xaxametiweke laha henhla ni tinhlamulo leti Bibele yi ti nyikelaka.
^ ndzim. 7 Yehovha i vito ra Xikwembu hilaha swi hlamuseriweke hakona eBibeleni.